3 Resepi Masakan Mudah Untuk Anda Rasa Seperti Masakan Ibu!

Sesiapa saja yang pernah cuba belajar masak dari ibu pastinya tahu perasaan kecewa apabila hanya diberikan sukatan ‘agak-agak’

Inilah sebab kaum muda susah mahu belajar menghasilkan lauk-pauk klasik kampung. Lagi-lagi hidangan yang betul-betul rasa seperti masakan air tangan ibu. Memang tiada tandingan!

Minggu ini, kami akan mengajar anda cara untuk memasak 3 lauk kegemaran Malaysia, iaitu Ayam Masak Kurma, Tom Yam Ayam dan juga Singgang Ikan Kembung.

Lauk-pauk ini sangatlah ringkas untuk dibuat dan pasti akan meningkatkan selera yang tersayang.

Tonton video di bawah untuk pelajari cara membuat Ayam Masak Kurma, Tom Yam Ayam, dan Singgang Ikan Kembung:

– 5 bawang merah
– 3 bawang putih
– 2 inci halia
– 2 sudu besar minyak masak
– 3 bunga lawang
– 5 bunga cengkih
– 3 buah pelaga
– 2 kulit kayu manis
– 5 sudu besar rempah kurma
– 2 cawan santan
– 8 ketul ayam
– 2 biji cili hidup
– 2 ketul Kiub Pati Ayam Maggi

Cara:
1. Kisarkan bawang merah, bawang putih dan halia sehingga lumat.
2. Dalam kuali, panaskan minyak dan tumis bunga lawang, bunga cengkih, buah pelaga dan kulit kayu manis sehingga wangi.
3. Masukkan bahan kisar dan tumis sehingga wangi. Masukkan rempah kurma dan kacau sehingga sebati.
4. Masukkan santan, ayam, kentang, cili dan kiub pati ayam Maggi. Renehkan selama 20 minit.
5. Masukkan buah tomato dan jus limau nipis.
6. Ayam Masak Kurma sudahpun siap untuk dihidang!

– 1 sudu minyak masak
– 1 biji bawang merah
– 4 helai daun limau purut
– 2 batang serai
– 1 sudu besar akar daun ketumbar
– 1 inci lengkuas
– 1 biji cili merah
– 500 gram ayam
– 3 cawan air
– 2 ketul Kiub Sup Tom Yam Maggi
– 5 batang jagung muda
– 1 biji lobak merah
– 1 cawan kubis bunga
– 6 batang cendawan tiram
– 1/4 cawan tomato ceri
– 1/2 cawan santan pekat
– 1/2 cawan daun ketumbar

1. Dalam periuk, panaskan minyak dan tumis bawang merah, daun limau purut, serai, akar daun ketumbar, lengkuas dan cili merah sehingga wangi.
2. Masukkan ayam dan masak sehingga keperangan.
3. Masukkan air dan Kiub Sup Tom Yam Maggi. Renehkan selama 15 minit.
4. Masukkan jagung muda, lobak merah, kubis bunga, cendawan tiram dan santan pekat. Renehkan selama 5 minit.
5. Tom Yam Ayam sudahpun siap dihidang bersama hirisan daun ketumbar untuk sedikit kesegaran!

– 3 cawan air
– 2 cili merah
– 1 inci lengkuas
– 1 inci halia
– 1 inci kunyit hidup
– 1 biji bawang merah
– 1 batang serai
– 4 biji cili padi
– 2 ulas bawang putih
– 3 keping asam gelugur
– 6 ikan kembung
– 2 ketul Kiub Pati Ikan Bilis
– 7 batang bendi

1. Dalam periuk, masukkan air, cili merah, lengkuas, halia, kunyit hidup, bawang merah serai, cili padi merah, bawang putih dan asam gelugur.
2. Masukkan ikan kembung dan Kiub Pati Ikan Bilis Maggi. Renehkan selama 15 minit.
3. Masukkan bendi dan renehkan untuk 5 minit lagi.
4. Singgang Ikan Kembung sudahpun siap untuk dihidang!

Tak kiralah anda nak menghasilkan hidangan-hidangan simple seperti sup ayam dan sup tom yam, ataupun hidangan yang lebih susah seperti ayam percik dan rendang daging – anda pasti dapat meningkatkan lagi perisa masakan anda dengan menggunakan kiub pati Maggi.

Dapatkan lagi info tentang kiub-kiub Maggi di laman web rasmi mereka di sini.

Jangan lupa untuk tag #seismikmakan pada gambar-gambar masakan anda di media sosial!

Untuk dapatkan banyak lagi resepi ringkas seperti ini, LIKE Facebook Seismik Makan serta FOLLOW kami di Instagram sekarang!


Eratkan Tali Silaturahim, Pohon Maaf Di Aidilfitri

Setelah sebulan berpuasa, hari paling dinanti adalah sambutan Aidilfitri yang menandakan berakhirnya Ramadan dan bermulanya bulan Syawal.

Meski tahun ini sekali lagi Aidilfitri disambut di dalam musim pandemik, hari raya masih boleh disambut dengan penuh makna walaupun dalam bersederhana.

Kebiasaannya, sepanjang sambutan Aidilfitri pasti terdapat beberapa perkara yang mencetuskan rasa tidak puas hati berlaku kepada anda.

Antaranya, kawasan parkir rumah penuh dengan kereta jiran, memakai baju raya sedondon dengan sofa dan hilang kasut di masjid selepas solat raya.

Di dalam musim pandemik, anda mungkin berhadapan situasi tidak boleh menziarah keluarga, tidak boleh merentas sempadan negeri atau beraya di Zon bukan hijau dengan Prosedur Operasi Standard (SOP) yang ketat.

Suasana seperti ini pasti mengundang perasaan bercampur baur sekaligus menghilangkan keseronokan di hari raya.

Tetapi, bukankah simbolik Aidilfitri adalah tanda kemaafan, perdamaian hati sesama umat manusia serta waktu sesuai untuk digunakan bagi melupakan kekhilafan lalu?

Oleh itu, bermaafan antara satu sama lain amat digalakkan kerana daripada kita bergaduh di hari yang mulia, lebih elok kiranya kita meraikan Syawal dengan nilai mulia.

Menerusi kempen Raya Kau Hijau SAFI Malaysia ingin menerapkan kepada rakyat Malaysia mengenai kepentingan bermaafan dan menjaga keselamatan diri di dalam musim pandemik Covid-19.

Selain itu, SAFI turut ingin mengajak orang ramai untuk menjaga keselamatan diri dengan mengikuti setiap SOP sambutan Aidilfitri yang telah ditetapkan oleh pihak kerajaan.

Berikutan sambutan Aidilfitri di musim pandemik, orang ramai turut digalakkan untuk mencuci tangan sekerap yang mungkin selepas menziarahi rumah jiran bagi mengelakkan virus Covid-19 daripada menjangkiti kita.

Dengan rangkaian produk SAFI meliputi produk rambut sehingga produk penjagaan kulit, SAFI turut menekankan penjagaan kesihatan terutama di musim pandemik.

Untuk maklumat lanjut dan untuk mendapatkan produk rangkaian SAFI layari kedai dalam talian Shopee.


Erdogan Telefon Presiden Israel, Bincang Mahu Kukuh Hubungan Turki Dan Tel Aviv

Presiden Turki Recep Tayyip Erdogan dilaporkan telah membuat panggilan telefon dengan Presiden Israel Isaac Herzog. Difahamkan panggilan telefon terbabit dibuat bagi membincangkan beberapa perkara.

Antaranya adalah Erdogan menekankan bahawa pentingnya menjaga hubungan antara Ankara dan Tel Aviv bagi menjamin kestabilan wilayah di Timur Tengah memandangkan kedua-dua negara adalah salah satu tumpuan utama kekuatan ketenteraan di rantau itu.

Dalam satu laporan oleh media antarabangsa memberitahu bahawa Presiden Turki menekankan agar hubungan antara Turki dan Israel dikukuhkan untuk keselamatan dan kestabilan di Timur Tengah.

Selain itu, Erdagon juga menyatakan kepentingan untuk meneruskan perbincangan walaupun kedua-dua negara mempunyai perbezaan pendapat.

Selain itu, Presiden Turki turut membincangkan isu Palestin secara khusus. Dia menyatakan bahawa Turki menyokong sepenuhnya Solusi Dua Negara dalam konflik Israel-Palestin dan menyatakan optimis bahawa Solusi Dua Negara adalah jalan terbaik menuju perdamaian Israel-Palestin.

“Erdogan memberitahu Herzog bahawa masyarakat antarabangsa mengharapkan penyelesaian dua negara yang tetap dan komprehensif untuk konflik Palestin-Israel dalam kerangka resolusi PBB,” lapor media antarabangsa.

Kemudian, Erdogan menamatkan panggilan dengan membincangkan potensi kerjasama antara kedua-dua negara dalam bidang termasuk tenaga, pelancongan dan teknologi.

Panggilan telefon itu dibuat oleh tokoh Muslim terkenal setelah mengadakan perbincangan pada hari Sabtu lalu dengan presiden Palestin Mahmoud Abbas. Semasa perbincangan itu, Erdogan memberitahu Abbas bahawa Turki “tidak akan berdiam diri terhadap penindasan Israel terhadap Palestin.”

Menurut Times Of Israel, perbincangan antara kedua-dua pemimpin berlangsung selama kira-kira 40 minit, dan Herzog memberitahu Perdana Menteri Naftali Bennett dan Menteri Luar Negeri Yair Lapid mengenai panggilan itu.

Selama lebih dari satu dekad, Israel dan Turki mempunyai hubungan yang rapuh, dan hubungan itu mula merosot selama beberapa tahun terakhir. Walaupun Erdogan secara terbuka menentang Israel, Ankara terus menjalin hubungan terbuka dengan Israel, termasuk mengenai pelancongan dan perdagangan.

Tambahan lagi, panggilan telefon dengan Israel adalah sesuatu yang jarang dilakukan oleh Erdogan. Hubungan antara kedua-dua negara difahamkan bertambah baik setelah kejadian 2010 di mana kapal Turki Mavi Marmara yang dalam misi untuk menyampaikan bantuan kemanusiaan ke Gaza dipintas dan diserang oleh tentera Israel.

Erdogan juga mempunyai hubungan yang kurang baik dengan mantan perdana menteri Benjamin Netanyahu, dengan keduanya sering menuduh satu sama lain secara terbuka sebagai pengganas atau pembunuh.

Turki dilaporkan telah mempertimbangkan untuk melantik duta baru untuk Israel dalam beberapa bulan terakhir, walaupun belum ada langkah rasmi yang dibuat.

Sentap dengan kecaman yang diterima, wanita Israel ini dakwa netizen Malaysia ‘kejam’. Klik pautan di bawah untuk membaca.

Sentap Dengan Kecaman Yang Diterima, Wanita Israel Ini Dakwa Netizen Malaysia ‘Kejam’

Tindakan DragonForce Malaysia Bocorkan Data 280,000 Pelajar Israel Dapat Perhatian Media Pro-Zionist

Dalam Diam Israel Sebenarnya Ada Hati Pada Malaysia, Pasang Niat Mahu Jalin Hubungan


Erica Jadi Robot A.I Pertama Ditawarkan Watak Utama Untuk Filem ‘b’

Jika anda sudah biasa menonton watak robot yang dihidupkan menerusi teknologi computer-generated imagery (CGI), dapatkah anda terima sekiranya satu filem itu dilakonkan sendiri oleh ‘robot sebenar’?

Ini merupakan projek baharu Bondit Capital Media, yang sebelum ini telah membiayai filem yang pernah tercalon dalam anugerah Oscar, Loving Vincent bersama Happy Moon Productions and 10Ten Media akan menghasilkan filem ‘b’ di mana mereka memilih Erica, sebuah robot Artificial Intelligence (A.I) untuk berlakon dalam filem tersebut.

Filem sains fiksyen ini akan dihasilkan dengan kos penerbitan USD70 juta (~RM300 juta) dan berkata Erica akan menjadi ‘bintang utama’ filem tersebut. b akan menceritakan kisah seorang saintis di mana projek mencipta DNA manusia sempurna miliknya berdepan bahaya di samping perlu turut menyelamatkan robot wanita yang diciptanya (Erica).

Saintis Jepun, Hiroshi Ishiguro and Kohei Ogawa adalah insan di belakang Erica. Mereka berdua mencipta Erica sebagai sebahagian daripada kajian mereka dalam bidang robotik. Mereka ‘mengajar’ Erica untuk berlakon serta melakukan pelbagai perkara lain yang boleh dilakukan oleh manusia biasa.

Menurut salah seorang penulis filem ini iaitu Sam Khoze, disebabkan Erica bukan manusia sebenar, Erica perlu belajar daripada mula untuk melakonkan watak beliau. Erica juga perlu belajar mengawal ’emosi’, pergerakan dan ‘perasaan’ apabila melakonkan watak beliau nanti.

Penggambaran filem b ini sudah pun bermula sejak 2019 lagi (untuk beberapa adegan) di Jepun dan pasukan produksi akan meneruskan rakaman di sekitar Eropah bermula Jun 2021. Pengarah serta pelakon lain yang akan bersama Erica masih belum lagi diumumkan.

Ia mungkin satu perkara yang unik tetapi bakal membuka dimensi baharu dalam dunia perfileman. Mungkinkah sejajar dengar perkembangan teknologi, dunia perfileman tidak perlukan lagi stuntman untuk melakonkan aksi bahaya di masa akan datang?

Bercerita tentang robot, Gundam skala sebenar sedang dibina di Yokohama. Baca lagi pada pautan di bawah.

Gundam Factory Yokohama Bakal Dibuka Kepada Umum Pada October 2021

Arab Saudi Jadi Negara Pertama Beri Kerakyatan Kepada Robot

Kenapa Nama Muhammad Ali Di Hollywood Walk of Fame Tidak Berada Di Lantai?


Ericsson Dan DNB Berjaya Catat Rekod Dunia Dengan Kelajuan 5G Mencapai 1Gbps Dari Jarak Jauh

Ericsson dan Digital Nasional Berhad baru-baru ini mencatatkan rekod dunia tersendiri bagi jarak kelajuan Gigabit menerusi rangkaian 5G di Malaysia.

Rekod ini berjaya dicatatkan dengan kelajuan 5G mencapai sehingga 1Gbps pada jarak 11.8 kilometer menggunakan antena radio mmWave. Ujian ini telah menggunakan antena radio di Butterworth, Pulau Pinang.

Dengan pencapaian terbaru ini, ia memperlihatkan keupayaan mmWave dengan sokongan perisian jarak jauh Ericsson untuk menyampaikan penyelesaian sambungan internet berkelajuan tinggi yang menjimatkan kos dengan cepat terutamanya di kawasan terpencil.

Selain itu, ia dapat membuka jalan kepada pengendalian rangkaian mudah alih (MNO) untuk menyediakan sambungan yang lebih baik dan lebih meluas untuk kegunaan ramai dan juga perusahaan di kawasan liputan 5G sedia ada.

Penggunaan Akses Wayarles Tetap (FWA) ini dilihat sebagai alternatif kos efektif kepada jalur lebar tetap terutamanya di kawasan luar bandar dan pinggir bandar di mana penggunaan gentian mempunyai kos yang tinggi serta mengambil masa yang lama untuk menyediakan fasiliti di pelbagai rupa bentuk muka bumi.


Kenapa Dadah Gembira Erimin 5 Popular Dikalangan Kaki Clubbing

Malam semalam heboh dengan kes seorang pelakon popular tanah air yang ditangkap kerana memiliki dadah. Pelakon berkenaan terlibat dalam satu kemalangan antara dua kenderaan dan selepas disiasat, wanita berkenaan disyaki masih dalam keadaan khayal dan pihak polik turut merampas 53 biji dadah jenis Erimin 5.

Dadah jenis Erimin 5 ini sangat popular di Malaysia terutamanya kepada mereka yang kaki clubbing. Erimin 5 adalah nama jalanan untuk dadah dipanggil Nimetazepam, sejenis dadah sintetik yang dihasilkan buat pertama kali pada tahun 1962.

Dadah ini pada awalnya digunakan untuk merawat penyakit insomnia (susah tidur) yang kronik tetapi ianya telah digantikan kepada ubatan yang lebih kurang kuat seperti Etizolam. Ianya ditukar kerana Nimetazepam boleh memberi kesan yang tidak baik kepada pengguna dan boleh membuatkan pesakit ketagih kepada ubat ini.

Namun, ubat ini seringkali dijual dalam pasaran gelap untuk kegunaan rekreasi dan terkenal sebagai ‘soft drug’ di kalangan pengguna dadah. Erimin digunakan sebagai club drug dan diambil dengan alkohol. Seringkali ia diambil bersama dadah lain seperti ecstasy, methamphetamine dan benzodiazepine untuk kesan khayal yang lebik kick.

Sejak November 2015, ubatan ini telah pun diberhentikan pengeluaran di Jepun. Erimin 5 ini kini sangat popular di Singapura, Indonesia dan Malaysia dengan nama Happy 5. Kenapa Erimin 5 ini sangat popular? Dadah ini hampir sama kesannya dengan ecstacy tetapi Eramin 5 lebih menjadi popular kerana dapat high dengan lebih cepat dan hebat berbanding esctacy.

Laman Agensi Anti Dadah Kebangsaan (AADK) Mukah juga pernah berkongsi tentang bahaya dadah Erimin 5 ini di laman Facebook mereka tahun lalu.

Walaupun berbentuk hampir seperti lozenge, tetapi ianya bukan untuk merawat sakit tekak. Semoga tangkapan pelakon popular ini membuatkan anda lebih aware dengan dadah jenis ini.

Silap hari bulan, anda berdepan denda RM100,000 atau hukuman penjara maksimum 5 tahun atau kedua-duanya sekali. Hendak seronok punya pasal, merana tak tentu pasal anda nanti.


ERL ‘Tersilap Langkah’ Naikkan Tambang Perjalanan Ke KLIA

Saya pasti ramai yang menggunakan perkhidmatan Express Rail Link (ERL) yang menghubungkan KL Sentral ke terminal KLIA dan pasti ada juga yang menggunakan servis itu mungkin setiap hari.

CEO ERL, Noormah Mohd Nor berkata syarikat beliau sentiasa mahu memenuhi permintaan para pelanggannya dengan servis yang terbaik, termasuk menambah frekuensi perjalanan ke KLIA dan keselesaan pengguna menggunakan servis itu.

Tetapi beliau menyatakan terdapat masalah yang mereka hadapi untuk menambah baik perkhidmatan mereka terutamanya untuk menawarkan tambang yang berpatutan untuk pengguna, di mana ada pengguna yang menggunakan servis itu setiap hari untuk pergi bekerja.

“Antara masalah utama yang kami hadapai adalah persaingan dari servis transportasi yang lain serta peningkatan kadar tambang sebanyak 47 peratus yang merupakan satu bencana,” kata Normah dalam perbentangan hujahnya pada 16th UITP Asia-Pacific Assembly Publication semalam.

Menurut statistik, sudah 30 juta pengguna meggunakan servis itu sejak ianya dilancarkan pada tahun 2002. Tambang KLIA Express telah meningkat dari RM35 ke RM55 awal tahun ini di mana rata-rata pengguna merasakan ianya terlalu mahal.

Harap-harap tambang ERL ini dapat kembali seperti dahulu. Option terbaik adalah dengan GrabHitch, di mana anda boleh carpool dengan pengguna lain untuk ke KLIA serta bayaran dibahagi mengikut jumlah penumpang. Jadi anda boleh jimatkan lagi tambang anda.


Ernst & Young Buang Kelayakan Akademik Dari Kriteria Kemasukan Mereka

Firma perakaunan Ernst & Young (EY) telah memutuskan untuk melakukan transformasi dalam kriteria kemasukan ke firma mereka pada 2016 setelah menerima keputusan analisis yang telah dijalankan selama 18 bulan oleh firma pengurusan bakat Capp. Keputusan analisis menunjukkan pendekatan berasaskan kekuatan yang telah digunakan oleh EY dalam proses pengambilan sejak 2008 adalah petunjuk yang kukuh dan boleh dipercayai sebagai satu petunjuk dalam menilai potensi calon untuk berjaya dalam peranan yang diberikan.

Kini, pelajar yang mahu memohon di EY tidak lagi perlu mempunyai minima 300 UCAS poin (bersamaan dengan 3 B) dan 2:1 degree classification untuk melakukan permohonan. Sebaliknya, EY akan menggunakan cara baru dan penilaian ‘kekuatan’ dan ujian berangka secara online dipertingkatkan untuk menilai potensi pemohon.

Transformasi kriteria kemasukan tanpa mempertimbangkan kelayakan akademik akan membuka pintu peluang kepada lebih ramai individu berbakat tanpa mengira latar belakang mereka dan menyediakan akses kerjaya yang lebih besar.

Walau bagaimanapun, kelayakan kelulusan akademik masih diambil kira dan akan tetap kekal menjadi faktor penting dalam pertimbangan apabila melakukan penilaian ke atas calon secara keseluruhan. Ini bermakna EY akan tetap menilai pencapaian akademik dan mengekalkan standard intelektual yang tinggi.

“Kelulusan akademik masih akan diambil kira dan memang tetap satu pertimbangan yang penting apabila menilai calon secara keseluruhan, tetapi tidak lagi akan bertindak sebagai penghalang untuk mendapatkan tempat di pintu kemasukan.” ujar Maggie Stilwell, Rakan Pengurusan untuk Bakat EY.

Kajian dalaman ke atas lebih 400 orang graduan mendapati saringan pelajar berdasarkan prestasi akademik semata-mata adalah satu pendekatan untuk pengambilan yang terlalu tumpul. Ini kerana tidak ditemui satu bukti untuk menyimpulkan bahawa kejayaan terdahulu di pendidikan tinggi berkait rapat dengan kejayaan masa depan dalam kelayakan profesional yang berikutnya.

“Sebaliknya, kajian menunjukkan terdapat korelasi positif antara kekuatan dan kejayaan di masa depan dalam kelayakan profesional.” terang Maggie Stilwell.

Maka, transformasi polisi pengambilan EY ini akan mencipta lebih banyak peluang yang adil dan saksama untuk semua calon dengan memberikan setiap pemohon peluang untuk membuktikan kebolehan mereka.

Ketua Perekrutan EY untuk UK, Dan Richards berkata:

“Di EY kita mahu menarik individu-individu yang bijak dan paling berbakat. Perubahan yang kita buat dalam proses pengambilan ini akan membantu kita untuk akses lebih luas dan dalam bakat-bakat yang ada. Kita mahu setiap calon mendapat peluang untuk menunjukkan kekuatan dan potensi mereka di dalam proses pemilihan kita.”

Malah, ia akan membantu mewujudkan budaya yang lebih inklusif di firma dan dipercayai akan memacu perniagaan EY ke hadapan dan dapat menyampaikan hasil yang lebih baik untuk para pelanggan EY.

Oleh itu, EY merancang untuk melancarkan sumber pembelajaran secara online untuk memberikan semua calon dari pelbagai latar belakang mempunyai akses ke atas informasi dan kemahiran supaya mereka dapat memainkan peranan sebagai graduan dengan lebih mudah.

LIKE dan FOLLOW Vocket di Facebook serta Instagram


Eropah Bakal Wajibkan Semua Kereta Lengkap Dengan Teknologi ‘Anti-Speeding’ Menjelang 2024

Selari dengan perkembangan teknologi masa kini, Eropah telah memperkenalkan satu perundangan baharu bagi melindungi orang Eropah daripada kemalangan jalan raya, kualiti udara yang buruk dan perubahan iklim dengan mewajibkan semua kereta menggunapakai sistem teknologi had kelajuan pintar yang dikenali sebagai Intelligent Speed Assistance (ISA).

Dalam satu kenyataan yang dikeluarkan,  sistem ini akan menjadi mandatori untuk dipasang pada kesemua kereta baharu yang akan dijual pada pasaran Eropah mulai Julai 2024.

Sistem yang bakal dilaksanakan ini menggunakan beberapa perkakas canggih seperti sensor onboard, radar, kamera, GPS dan laser yang dipasang terus pada model-model kereta baharu nanti.

Kesemua perkakasan lengkap itu dapat membantu pemandu dengan memberi peringatan apabila melebihi had laju dibenarkan atau melaraskan kelajuan kenderaan mengikut had laju ditetapkan secara automatik mengikut lokasi-lokasi.

Memetik perkongsian GizChina, beberapa model terpilih daripada Honda, Ford, Jeep dan Mercedes-Benz sudah pun hadir dengan sistem ini untuk pasaran Eropah. PROSPER pula melaporkan apabila sistem ISA menjadi mandatori, ia dijangka dapat mengurangkan kadar kemalangan maut sebanyak 26% hingga 50%.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu anda boleh lihat teknologi ‘dakwat digital’ boleh mengubah warna kenderaan. Baca lebih lanjut melalui pautan di bawah.

Ketahui Teknologi ‘E Ink’ Yang Mampu Ubah Warna Kenderaan Dengan Mudah

Volvo Jadikan Model XC40 Sebagai ‘Teksi’ Untuk Uji Teknologi Baharu Pengecasan Tanpa Wayar

BMW Muncul Jenama Pertama Tawarkan Teknologi Kunci Kereta Digital Bersama Apple


Eropah Dan Amerika Syarikat Beri Amaran Kepada Malaysia Mengenai Risiko Keselamatan Rangkaian 5G Huawei

Kesatuan Eropah dan Amerika Syarikat dilaporkan telah memberi amaran kepada Malaysia tentang risiko terhadap keselamatan negara dan pelaburan asing.

Hal ini susulan memuktamadkan semakan pelaksanaan 5G yang membenarkan Huawei terlibat dalam pembangunan infrastruktur 5G.

Memetik Financial Times, EU dan AS sudah menulis surat kepada kerajaan pada April selepas ia memutuskan untuk mengkaji semula keputusan pemberian tender bernilai RM11 bilion kepada Ericsson bagi pembangunan rangkaian 5G.

Duta AS ke Malaysia, Brian McFeeters mendakwa “risiko keselamatan negara”, melainkan kerajaan kekal dengan rancangan asalnya untuk penggunaan 5G.

Sementara itu, ketua delegasi EU ke Malaysia, Michalis Rokas berkata sebarang perubahan pemberian tender tersebut mungkin akan memberi kesan negatif yang ketara.

Bukan sahaja kepada  kontraktor yang dipilih, malah berkemungkinan menjejaskan tarikan Malaysia dengan lebih meluas sebagai destinasi perniagaan untuk pelabur EU khususnya pada sektor teknologi tinggi yang bergantung kepada vendor 5G yang dipercayai.

Buat masa ini, Huawei, wakil EU dan Kementerian Komunikasi dan Digital masih belum memberikan sebarang kenyataan berhubung perkara itu.


Eropah Luluskan Perundangan Untuk Semua Peranti Guna USB-C Menjelang Penghujung 2024

Kesatuan Eropah merupakan salah satu organisasi yang giat memperjuangkan penggunaan USB-C kerana dilihat lebih praktikal dan mesra alam. Namun begitu, Apple masih menggunakan port  pengecasan Lightning sehingga ke model iPhone terkini.

Perkara ini bagaimanapun bakal berubah kerana Kesatuan Eropah telah meluluskan kewajipan semua pengeluar peranti menggunakan penyambung USB-C sebagai port pengecasan yang selari pada peranti.

Difahamkan kesemua peranti elektronik perlu mengadaptasi USB-C menjelang akhir tahun 2024. Dengan penyalarasan ini, para pengguna mudah untuk menggunakan semula pengecas yang sedia ada sekaligus dapat menggurangkan sisa buangan elektronik di dunia.

Hal ini sekaligus bakal memaksa Apple untuk turut menggunakan pengecas USB-C yang mana sudah pun diadaptasi pada sebahagian produk lain seperti iPad Pro dan MacBook Pro. Malah, sudah timbul ura-ura yang mengatakan Apple bakal mengadaptasi seawal tahun hadapan menerusi siri iPhone 15 namun secara berperingkat.


Pensyarah Ini Bongkarkan 3 Resipi Utama Untuk Gagal Master Dan PhD

Nota Editor: Perkongsian ini telah dipaparkan di Facebook Yazid Zul, seorang pensyarah di UIA. Kami terbitkan semula di Vocket dengan izin dari penulis. Semoga bermanfaat dan dapat menjadi panduan buat anda yang sedang melanjutkan pengajian di peringkat Master dan PhD.

Waktu buat PhD dulu, supervisor saya tu dekan bahagian Postgraduate. Dekat Hong Kong Universiti. Kat sana, pelajar dibenarkan hadir untuk Oral Defense. Sebelum start dan diterima buat PhD, kena buat research proposal dan bentangkan dulu proposal kita. Kalau tak power, kena reject.

Pasal supervisor saya tu dekan, secara tak rasminya saya terpaksalah hadir ke semua pembentangan proposal pasal dia hadir. Kalau tak datang, nampak macam malas pulak, haha.

Jadi saya datang semua pembentangan proposal selama 4 tahun dekat Hong Kong tu. Dan kisah-kisah pelajar gagal PhD dan Master pun semuanya dalam tangan saya.

Ringkasannya, pelajar gagal bukan kerana mereka tak pandai. Biasanya, yang gagal ni ialah jenis yang terlajak pandai. Dah jadi pandai sangat, jadi angkuh pula. Untuk dapat PhD, kita tak perlu thesis yang sempurna. Kesempurnaan hanya milik tuhan. Untuk dapat PhD dan Master, apa yang penting ialah thesis yang memenuhi syarat MINIMA untuk lulus.

Syaratnya tak banyak sangat pun. Kena ada sumbangan yang original. Tak perlu sumbangan besar pun, janji ada. Pendek kata, bila pakar baca thesis kita, dia boleh faham dan rasa ada jugak la sumbangan.

Baca: Calon Sarjana Dan PhD, Anda Perlu Faham Ini Sebelum Mengorak Langkah Seterusnya

Pakar pertama ialah supervisor kita. Dia tu orang lama dan pakar dalam bidang dia. Kalau dia suggest something tu, ikut jelah. Unless dia suruh buat sesuatu yang menyalahi agama, akur jelah.

Resepi utama gagal master dan PhD ialah bergaduh dengan supervisor. Kalau taat dengan supervisor, 90% dah lulus.

Sebabnya dia tu pakar. Kalau dia selaku pakar mengesahkan kita dah layak jadi doktor, biasanya examiner lain akan bagi muka dekat dia dan luluskan kita. Jadi nasihat dari supervisor tu, jadikan azimat dan ikut betul-betul.

Supervisor saya dulu, memang fit dan suka suruh saya bersukan. Dia pesan jangan obsess baca buku siang malam sebaliknya banyakkan bersukan dan buat aktiviti riadah yang lain sama. Padahal waktu tu saya memang fit dan berat sekitar 60 lebih saja.

Kalau dia nampak saya yang dah berat 80 lebih sekarang, tentu dia flying kick, haha. Anyway, betul nasihat dia, amalkan cara hidup sihat dan banyakkan bersukan.

Resepi kedua untuk gagal ialah plagiat. Cut paste sana sini pastu tak quote. Nak cut paste takpe, itu benda biasa. Tapi quote dan acknowledge la elok-elok. Macam minat anak dara orang pastu nak bawa ke hotel. Takpelah kalau nak bawak ke hotel, tapi minang dan kawin la dulu elok-elok. Eh, ke situ pulak.

Resepi ketiga untuk gagal Master dan PhD ialah buat benda lekeh-lekeh dan tak teratur. Dari awal patutnya buat timetable dan plan masa untuk setiap chapter dan tajuk. Ikut plan tu. Jangan menulis ikut mood saja. Setiap hari menulis dan membaca sekalipun tak banyak.

Material semua susun elok-elok dalam folder, dalam file. Save backup banyak-banyak.

Saya dulu buat backup dalam email, dalam komputer malah saya turut hantar draft thesis saya kepada bapa saya as backup. Padahal thesis saya pasal undang-undang sedangkan ayah saya pensyarah matematik, haha. Pening dia nak membacanya.

Sebagai penutup, ingatlah markah hanyalah angka.

Mentor saya, bekas rektor Hong Kong Universiti selalu pesan, ‘Jangan nilai orang berdasarkan sijil pasal minat orang lain lain. Asalkan orang tu dah usaha sungguh sungguh, kita kena bangga dengan dia. ‘

Baca lagi: 11 Petua Menyiapkan Penulisan Tesis PhD Dalam Masa 3 Bulan

LIKE dan FOLLOW Vocket di Facebook serta Instagram


Eropah Sedia Menerima Pelancong Bermula Julai Ini

Nampaknya penduduk sekitar Eropah boleh menarik nafas lega setelah sempadan antara negara Eropah sedia dibuka bermula Julai ini.

Pembukaan pintu sempadan ini secara tidak langsung bakal membenarkan orang ramai untuk mulai melancong di negara Eropah sekaligus merancakkan ekonomi semula setelah lebih tiga bulan disekat sebelum ini.

Difahamkan cadangan pembukaan pintu sempadan ini pada awalnya bakal dibuka seawal 15 Jun namun melihatkan kepada beberapa negara yang masih belum bersedia, tempoh pembukaan pintu sempadan antara negara bakal dibuka pada bulan Julai.

Mengulas dari segi angka kes positif wabak COVID-19, Jerman, Sepanyol, Perancis dan Italy masing-masing mencatatkan ratusan kes sehari manakala angka kes positif di Britain masih lagi mencecah ribuan kes sehari.

Dalam pada itu, Malaysia sedia membenarkan orang ramai merentas negeri serta bercuti dalam negara bermula 10 Jun ini.

Berada Di Fasa Pemulihan, Tanggungjawab Cegah COVID-19 Kini Di Tangan Masyarakat

Perjalanan Rentas Negeri Dibenarkan Mulai 10 Jun

Tempahan Hotel Hampir Penuh, Tempat Tarikan Pelancong Bakal Sesak Diserbu Rakyat Malaysia


Erti Sedap Bagi Seorang Anak Penoreh Getah Buat Gurunya Sebak

Kisah ini telah diceritakan oleh Cikgu Najihah Rahman tentang muridnya yang telah datang berjumpa dengan beliau sewaktu di dalam kelas.

Ia hanyalah satu perbualan santai yang biasa-biasa saja namun begitu menyentuh hati sesiapa yang membaca. Ikuti kisah penuh pengajaran ini.

Ada sorang murid lelaki di kelas saya siapkan kerjanya lebih awal berbanding yang lain. Dia datang ke meja untuk  saya semak kerjanya. Sambil tu dia bertanya:

“Sedap kan? Sedap sangat sangat sangat. Semalam baru saya makan”.

“Tak pernah makan pun sebelum ni. Mak dapat jual getah banyak. Boleh la rasa”. Dia senyum.

“Alhamdulillah, berapa ringgit duit belanja bawak ke sekolah?”

“Kadang-kadang bawak 1.50 atau 1.00 atau 50 sen”.

“Ikut keadaan getah. Kalau getah sikit, murah, bawak duit sikit. Kalau getah mahal, banyak dapat kutip, banyak la sikit belanja.”

“Oh, kalau mak bagi duit sikit, awak marah tak?”

“Tak, saya faham. Saya boleh makan RMT kat kantin”.

Baca: Dari Tidak Tahu, Seorang Guru Mendorong Anak Muridnya Mencintai Jawi. Apa Di Sebaliknya Sungguh Membuka Mata

Terdiam lama. Saya pandang muka dia. Anak kecil berhati emas.

“Mak pergi kerja pukul berapa setiap hari?”

“Pukul 6. Teacher tahu tak, kalau getah banyak saya dapat upah. Mak ajak toreh dan kutip getah”.

(Pada umur 26 tahun saya sendiri masih tak reti nak motong getah. Shame on me)

“Kalau harijadi awak, biasanya sambut ke macam mana?”

“Kalau mak ada duit, mak beli kek kecik. Kalau mak tak ada duit, mak belanja makan. Boleh mintak nasi lemak telur dengan ayam”.

Murid saya yang baik. Dia tak pernah ponteng sekolah dan prestasinya bagus dalam hampir kesemua subjek. Saya tertanya-tanya bagaimana ibubapanya mendidik hingga dia mempunyai sikap sebaik ini.

Teacher berdoa semoga hidupmu sentiasa dirahmati. Terima kasih untuk pelajaran hari ini.

Kadang kala kita tidak bersyukur meski pun Allah telah berikan kita rezeki nasi lemak telur dengan ayam setiap hari. Lihatlah di sekeliling, pasti ada yang kurang bernasib baik.

Baca lagi: Anak Murid Saya Tiada Tangan Tapi Cara Dia Buat Kerja Menginsafkan Saya


ES Racing Team Raih Pelbagai Kemenangan Membanggakan Di ‘Gymkhana Race Thailand’

Pada 30 April lalu telah berlangsungnya acara Gymkhana Party di Hat Yai, Thailand yang mengumpulkan peminat-peminat sukan permotoran dari beberapa negara jiran seperti Malaysia dan Singapura.

ES Racing Team, wakil tunggal dari Malaysia yang mempunyai empat orang ahli kumpulan telah merangkul beberapa kemenangan yang membanggakan melalui beberapa jenis kategori.

Bagi kategori ‘FWD Pro’, pasukan itu berjaya merangkul tempat pertama menerusi pemandu wanita Ng Aik Sha yang memandu Honda Civic EG6 dan tempat ke-3, pemandu Honda Civic EK9, Edwin Chan.

Manakala kategori ‘Wanita’ pula, Aik Sha mempamerkan aksi luar biasa dengan Civic EG6 dan muncul sebagai juara, menewaskan pesaing-pesaing dari negara lain.

Selain itu, bagi kategori ‘Pro Terbuka Tanpa Had’, Aik Sha sekali lagi menggondol gelaran juara (buat kali ketiga), diikuti Edwin pula memenangi tempat ke-4.

Bagi pemandu Toyota Toyota Corolla KE 70, Eng Ding Yen berjaya mendapat tempat ke-2 dalam kategori ‘Pro RWD’. Manakala seorang lagi rakan pasukan itu, Vava Loh yang memandu Toyota GT86 memenangi tempat ke-4 bagi kategori yang sama. Vava juga menjadi naib juara bagi bagi kategori ‘Drift’.

“Ketika Gymkhana Party di Hat Yai hampir berakhir, pasukan kami meninggalkan kesan yang tidak dapat dilupakan pada acara tersebut.

“Dengan kedudukan kami yang mengagumkan untuk pelbagai kategori, termasuk gelaran kejuaraan, penamat podium dan pengiktirafan Aik Sha sebagai ‘Fastest Of The Day,’ prestasi pasukan kami menunjukkan betapa komitednya kami mahu mencapai kemenangan yang cemerlang.

“Melangkah ke hadapan, kami berhasrat untuk terus membina kejayaan dan sambil terus menolak sempadan prestasi dalam perlumbaan akan datang,” kata ES Racing Team.

Dalam pada itu juga ES Racing Team turut merakam ucapan terima kasih buat para penaja seperti TRAPO, Proshield, Race Chip, Espitwork dan Estrada Motorsport yang memberikan sokongan jitu buat pasukan itu sehingga berjaya merangkul pelbagai kemenangan membanggakan di acara Gymkhana Party.

Bagi anda semua yang mahu mengikuti perkembangan ES Racing Team bolehlah follow akaun media sosial mereka –

Sementara itu khas buat pembaca The Vocket, anda berpeluang untuk mendapatkan diskaun sebanyak 10% dengan menggunakan kod trapoxesracing10.

Anda boleh dapatkan barangan TRAPO seperti tikar kereta, pengelap cermin, pemegang telefon, pewangi kereta dan pelbagai lagi di pautan ini dengan diskaun.

Promosi ini sah sehingga 31 Ogos 2023, tanpa sebarang had pembelian.


ESCAPE Cameron Highlands Bakal Dibuka, Ski Ais Persis Di Eropah Antara Tarikan Utama

ESCAPE Cameron Highlands bakal menjadi permulaan kepada kebangkitan semula industri pelancongan domestik yang terjejas teruk selepas negara dilanda pandemik COVID-19 sejak tahun lepas.

Tarikan terbaru ESCAPE Cameron Highlands yang berkeluasan 60 ekar ini termasuk dari segi permainan, persekitaran serta tarikan akan berkonsepkan ala Eropah yang pertama di Malaysia.

Antara tarikan yang bakal menemui pengunjung nanti termasuklah sebuah lereng ski sepanjang 1.2 kilometer dengan ketinggian 920 meter. Malah, kemudahan lif ski seperti yang ada di kebanyakan tempat bermain ski lain turut akan dibina.

Bukan itu sahaja, permainan terkenal di Eropah juga akan diperkenalkan bersesuaian dengan temanya seperti street bowling, mengejar keju turuni lereng dan banyak lagi akan melengkapi taman tema ini. Malah, tempat penginapan mewah berkonsepkan ‘glamping’ dan vendor-vendor makanan turut akan tersedia.

Menurut Menteri Pelancongan, Seni dan Budaya Datuk Seri Nancy Shukri, projek ini bakal memperkenal jenama bertaraf dunia yang 100% dari Malaysia dan diilhamkan oleh syarikat yang ditubuhkan di negara ini iaitu Sim Leisure Group, yang telah membina beberapa taman terbaik di seluruh dunia.

Difahamkan, taman tema ini dijangka beroperasi pada suku pertama pertama 2023 manakala pembinaan fasa 2 dan fasa 3 akan dilaksanakan kemudian. Malah, setiap fasa akan diperkenalkan tarikan baru.

Sementara itu, kami kongsikan beberapa artikel berkaitan Cameron Highlands pada pautan di bawah ini.

Sejuk Dan Kabus Tebal, Keadaan Di Cameron Highlands Buat Netizen Tidak Sabar Untuk Berkunjung

Rasai Pengalaman Penginapan ‘Rare’ Dikelilingi Alam Semula Jadi Di A’moss Farmstay, Cameron Highlands


Anda Boleh Hidup Gaya Pablo Escobar Di Hotel Lima Bintang Ini

Siapa tidak kenal dengan Pablo Escobar, Colombian drug lord yang sangat terkenal. Di waktu kemuncaknya, dengan hanya menjual dadah beliau dapat menjana pendapatan sehingga berbillion dolar US setahun!

Dengan wang yang beliau ada, semestinya kena hidup mewah. Salah sebuah rumah yang pernah dimiliki oleh Escobar kini boleh anda diami kerana ianya telah ditukarkan menjadi sebuah hotel 5 bintang di Mexico. Resort Tulum, Casa Malca dihiasi penuh dengan koleksi seni milik Escobar yang dibelinya semasa hayatnya.

Dari rumah sembilan bilik tidur, rumah agam ini kini ditukar menjadi sebuah hotel 24 bilik. Casa Malca mengalu-alukan orang ramai untuk datang melihat keindahan rumah ini dan karya seni yang terdapat di dalamnya. Antara karya seni yang kami nampak ada dalam villa ini adalah John-Michel Basquiat, KAWS dan ramai lagi.

Setiap bilik mempunyai dekorasi dan karya seni yang berlainan dan karya-karya ini akan diubah kedudukannya. Jadi untuk pelanggan yang sering berkunjung ke sini, hiasan seninya akan turut juga berubah.

Sudahlah ada karya seni, dapat pula bilik dengan pemandangan pantai dan laut Mexico yang mengancam. Apa lagi yang anda mahu? Bilik boleh ditempah di sini secara atas talian dan harga untuk setiap bilik adalah USD1,400 (lebih kurang RM6,000) satu malam. Harga yang anda perlu bayar untuk hidup gaya Escobar. Peace!


Eskalator Stesen LRT Ampang Park Terbakar 90 Peratus, Dipercayai Berpunca Daripada Litar Pintas

Sesiapa yang sering menggunakan perkhidmatan LRT dan berhenti di stesen Ampang Park, sudah pasti cukup sinonim dengan jambatan yang menghubungkan stesen dengan bangunan Intermark.

Terbaharu, kira-kira pukul 5 pagi tadi jambatan tersebut terbakar 90% melibatkan eskalator merebak sehingga siling bumbung premis. Anggota polis Daerah Dang Wangi menerima menerima panggilan kecemasan kira-kira pukul 5.16 pagi sebelum tiba 12 minit kemudian.

Dua jentera bomba dari Balai Bomba Setiawangsa kemudian sampai ke lokasi dan kebakaran dapat dikawal sepenuhnya, lapor Utusan Malaysia.

A post shared by Wacana Kini (@wacanakini_)

What a tragic scene!!!The Intermark Bridge nearby the Ampang Park LRT is DAMAGED!#IntermarkBridge #LRT #MorningUpdate #MondayMorning07/03/2022 : 9:04AM pic.twitter.com/Nw8DQq1SgL

— 𝚃𝚘𝚖 𝙻𝚊𝚠𝚛𝚎𝚗𝚌𝚎 𝙼𝚘𝚛𝚗𝚒𝚗𝚐𝚜𝚝𝚊𝚛  (@tcwcs3006) March 7, 2022

“Kejadian dipercayai berpunca daripada litar pintas di suis kotak kawalan. Kebakaran itu menyebabkan kerosakan pada eskalator dan bumbungnya.

“Pihak pengurusan menutup operasi eskalator kepada orang awam bagi langkah keselamatan. Tiada kemalangan jiwa dilaporkan dan punca kebakaran masih dalam siasatan,” kata Ketua Polis Daerah Dang Wangi, Asisten Komisioner Noor Dellhan Yahaya.

Escalator terbakar LRT Putra Ampang Park #fyp #fypmalaysia #ampangpark #lrtampangpark #intermark #kualalumpur #ajl #ajl36

♬ original sound – manjalara__ – manjalara__

Dalam satu hantaran video TikTok @suhaila_sdn, pihak myrapidkl mengambil maklum mengenai kejadian kemalangan tersebut dan menjelaskan bahawa eskalator tersebut merupakan di bawah pengurusan Intermark Mall. Ketika ini kontraktor yang dilantik Intermark sedang melakukan siasatan ke atas punca kejadian.

Tambah myrapidkl lagi, pihaknya sedang bekerjasama dengan Intermark Mall untuk mendapatkan tarikh eskalator tersebut akan kembali beroperasi semula kepada para pengguna.

Sementara itu, baca penjelasan pihak TGV berikutan isu filem Batman terpaksa mula semula selepas 45 minit ditayangkan yang menjadi pertikaian netizen.

Dikecam ‘Restart’ Tayangan Batman Selepas 45 Minit, Ini Kenyataan Rasmi TGV Cinemas

Konvoi VVIP Halang Ambulans Dan Lalu Lintas Di Dua Lokasi Berbeza Cetus Kemarahan Netizen

Akui Anak Sakit Dan Sedang Berubat, ‘Kak Long’ Mahu Orang Ramai Beri Didikan Agama


‘Esna Venere’ Supercar Buatan Malaysia Yang Terkubur

Satu ketika dahulu, Malaysia hampir-hampir mengeluarkan supercar pertama kita. Pada tahun 2005, satu prototype telah dikeluarkan oleh Esnasports Sdn Bhd dengan nama Esna Venere. Dengar nama dah tahu model ni pasti boleh jual. Esmail Naziadin adalah mastermind di sebalik kereta Esna Venere ini.

Esnasports merancang untuk membawa kereta ini Geneva Motor Show 2006 untuk dipertontonkan kepada umum dan ingin mengambil bahagian dalam Le Mans 24 Hours Endurance Race pada tahun berkenaaan. Kereta ini dijangka dibuat terhad kepada 150 unit sahaja dengan 20 unit sudah mula ditempah. Ianya pula dijangka dijual pada harga sekitar RM500,000 – RM800,000 seunit.

Mengikut perancangan syarikat itu, kereta ini sepatutnya dikeluarkan untuk pasaran pada tahun 2006 tetapi kereta ini tidak pernah keluar di pasaran. Ia disebabkan ketua projek kereta ini, Esmail meninggal dunia ketika kereta ini sedang disiapkan. Sejak itu, tiada siapa yang mampu menyiapkan kereta ini dan projek Esna Venere terkubur begitu sahaja.

Sayang sebab ada kemungkinan kereta ini boleh mencabar nama-nama besar dalam industri sports car yang lain seperti Porsche dan Lotus. Spesifikasi kereta ini dikhabarkan mempunyai enjin 3.0L dengan kuasa 300-350hp dan dapat mencapai kelajuan 300km/j. Badan Esna Venere akan diperbuat daripada carbon fibre, besi aloi dan aluminium supaya berat kereta ini ketika siap adalah di bawah 1,080kg.

Rekaan Esna Venere ini memang cantik. Hebat apabila ada rakyat kita yang mempunyai visi seperti ini. Mungkin ada anak Malaysia yang ingin menyambung visi Esmail Naziadin ini suatu hari nanti? Harap-harap ada. Tiada gambar-gambar khas yang dapat dicari berkenaan kereta ini kecuali gambar dari laman Autoworld pada tahun 2005. Memang rare kereta ini.


Kawal Ketakutan Dan Terbang Dengan ‘Wingsuit’, Lelaki Ini Berkongsi Rahsia Dengan Staff MAS

Espen Fadnes dari Norway merupakan seorang yang sangat menggemari sukan lasak dan ekstrim. Antara sukan ekstrim kegemaran beliau adalah meluncur salji dari bukit curam, terbang menggunakan wingsuit dan base jumping; dan beliau sanggup travel keliling dunia semata-mata untuk aktiviti ekstrim ini.

Yang terbaru beliau lakukan adalah terbang dengan menggunakan wingsuit dari puncak gunung yang tinggi.

Jika anda saksikan video di atas, seolah-olah beliau langsung tidak mempunyai perasaan takut. Benarkah begitu?

Mungkin ye. Tapi selepas melihat video berikut yang dirakamkan pada tahun 2011, baru saya sedar beliau seorang yang mempunyai keazaman yang tinggi dan memiliki pasukan yang hebat.

Malahan tidak keterlaluan jika saya katakan beliau banyak menggunakan minda bawah sedar dan teknik visualisation untuk mencapai cita-cita dan impian beliau.

Dan yang paling tidak disangka, beliau pernah dijemput untuk berkongsi rahsia dan cara beliau menangani ketakutan dengan staff MAS selepas tragedi kehilangan MH370.

For two days in June I was a guest at the annual Award at Malaysia Airlines in Kuala Lumpur.  A company that have been through some very hard times after the disappearance of MH370.

When Azman Ahmad from the HR Department called me, I instantly felt it would be too much of a task to give people a positive experience in times like this.

Who am I, a guy who chase a dream with a wingsuit, compared to a huge international Airlines Company? It felt like a big jump, with too much uncertainty. But this jump I had to do, it took me two minutes to gather my thoughts and clear the schedule.

I was given some key points to reflect around before my speech: Conquering of fear, taking risk and the ability to just move on. Subjects that are part of everyday life for a given base jumper, but also part of life for most people.

What met me in Kuala Lumpur far exceeded my expectations. The positive energy, welcoming attitude and professionalism in the Malaysian Airlines made it an experience Ill never forget.

Thank you to everyone I met at the Malaysia Airlines Academy in Kuala Lumpur.

LIKE dan FOLLOW Vocket di Facebook serta Instagram


ESPN Mengesahkan Bakal Menyiarkan Siaran Lansung Perlumbaan Dron Antarabangsa

Industri robotik dan dron semakin mendapat perhatian dunia ketika ini. Sebelum ini kita dikhabarkan Dubai bakal menjadi melangsungkan World Future Sports Games (WFSG)

Pada hari ini ini, ESPN mengesahkan mereka dengan kerjasama International Drone Racing Association bakal menyiarkan perlumbaan dron peringkat antarabangsa secara langsung pada siaran mereka.

ESPN akan menyiarkan beberapa acara yang kompetitif untuk perlawanan ini dimana US National Drone Racing Championships akan menjadi acara pembukaan dimana akan pada Ogos ini di New York.

Kami harap sukan perlumbaan seperti ini dapat diteruskan serta kami tertarik untuk tahu bagaimana evolusi perlumbaan dron ini dapat berubah dari semasa ke semasa seperti mana sukan perlumbaan Formula 1.


‘eSports’ Akan Dipertimbangkan Untuk Acara Pingat Di Sukan Olimpik Paris 2024

Jawatankuasa bidaan sukan Olimpik Pari kini sedang meneliti kemungkinan untuk eSport bertanding di sukan Olimpik buat pertama kalinya pada tahun 2024. Ini mungin satu berita gembira buat gamers seluruh dunia kerana eSports kini sudah semakin dipandang serius oleh ramai.

Wakil jawatankuasa bidaan Paris, Tony Estanguet mengesahkan yang beliau akan bercakap dengan International Olympic Comittee(IOC) dan wakil dari komuniti gaming untuk berbincang dengan lebih lanjut tentang prospek ini. Mereka mempunyai masa 7 tahun untuk berbincang dan membuat keputusan sama ada untuk mengiktiraf eSports ini sebagai sukan yang layak untuk ke Olimpik atau pun tidak.

“Remaja memang sangat berminat dengan eSports ini dan itu minat mereka. Suara mereka juga penting dan kita beri mereka peluang untuk bersuara. Saya tidak mahu terus berkata ‘tidak’ kepada eSports untuk bertanding di peringkat Olimpik,” kata Tony.

Paris sudah disahkan menjadi hos untuk sukan Olimpik 2024 selepas pencabar mereka, Los Angeles bersetuju untuk menjadi hos untuk tahun 2028. April lalu, Majlis Olimpik Asia telah mengesahkan eSports sebagai sukan berpingat untuk Sukan Asia 2022, satu langkah yang mengiktiraf eSports sebagai salah satu cabang sukan yang legit.

Masih ada yang skeptikal dengan perkara ini dan merasakan adakah para gamers sukan eSports boleh digelar atlet? Sebelum ini, aktiviti dengan pergerakan fizikal barulah boleh dianggap sebagai sukan.

Apapun, ianya satu langkah ke hadapan untuk sukan ‘orang muda’ diketengahkan ke peringkat tertinggi. Untuk Olimpik Tokyo 2020, sukan skateboarding buat pertama kalinya akan dipertandingkan di sana. Jadi tidak mustahil untuk sukan eSports membuat kemunculan sulung di Paris nanti.

Sekarang anda ada masa 7 tahun untuk asah bakat supaya peluang anda cerah untuk wakili negara. Semua ini bergantung kepada jawatankuasa Olimpik Paris sama ada untuk meluluskan usul ini atau pun tidak.


3 Saham Yang Buatkan Seseorang Menjadi Jutawan Jika Dilaburkan Pada Tahun 1980

Saham bukanlah sesuatu pelaburan yang mudah. Silap percaturan, kemungkinan anda akan menanggung rugi. Terus yakin dengan pelaburan yang dilakukan pada 1980 juga mungkin antara ‘perjudian’ terbesar jika tidak kena dengan caranya.

Dalam pada itu, terdapat sebilangan kecil syarikat yang terus berkembang sejak 3 dekad lalu sehingga berjaya tersenarai sebagai syarikat dengan keuntungan tertinggi di dunia ketika ini. Berikut merupakan 3 saham yang berjaya membuatkan seseorang menjadi jutawan serta peroleh pulangan yang besar dengan hanya bermodalkan $1,000 bagi setiap saham.

Seperti syarikat lain, Apple juga pernah merasa jatuh bangun dunia bisnes semasa membangunkan syarikat. Kehadiran semula Steve Jobs ternyata memberi peluang buat Apple untuk bangkit semula serta berjaya meninggalkan legasi dengan model-model seperti Apple Macbook dan Apple iPhone.

Jika anda pernah menonton filem Jobs lakonan Ashton Kutcher, pastinya anda akan perasan dengan seorang hartawan yang hadir dengan kereta mewah ke garage Steve Jobs untuk membantu Apple dengan memberi dana awal. Beliau adalah Mike Markkula. Seorang pelabur dan kini merupakan CEO kedua Apple.

Dianggarkan pelaburan $1,000 USD pada 1980 pada syarikat Apple bakal membolehkan seseorang menerima sekitar $228,113 USD selepas 37 tahun.

Pelaburan di Microsoft ternyata berjaya memberi pulangan yang tinggi berbanding Apple. Kepelbagaian produk dan pengguna yang ramai antara yang menjadi resepi Microsoft untuk kekal releven di dalam market selepas 3 dekad. $1,000 USD yang dilaburkan pada 1987 bakal memberi pulangan sebanyak $546,996 USD pada masa kini.

Satu-satunya syarikat yang bukan daripada kategori industri teknologi berdasarkan 3 saham yang disebutkan. Untuk pengetahuan anda, M&T Bank merupakan sebuah institusi bank yang bertapak di Amerika Syarikat. Warren Buffet antara pelabur awal di dalam institusi bank ini. $640,948 USD bakal diterima pelabur dengan pelaburan sebanyak $1,000 USD pada 1980.

Seperti yang anda dapat lihat, 2 daripada 3 syarikat ini merupakan syarikat teknologi. Di dalam dunia bisnes, industri syarikat teknologi juga termasuk di dalam kategori high risk, high return. Dalam erti kata lain, tidak semua syarikat teknologi mampu memberi pulangan yang tinggi di dalam jangka masa yang panjang. Peluang untuk rugi juga tinggi.

Masih ingat lagi dengan syarikat Atari, Compaq dan Palm? Masing-masing merupakan syarikat yang dikenali ramai suatu masa dahulu dan terus jatuh disebabkan gagal untuk mewujudkan inovasi di dalam produk mereka seterusnya kehilangan pengguna selepas beberapa puluh tahun beroperasi.


Esprit Pula Bakal Tutup Semua Cawangan Di Malaysia Hujung Jun Depan

Sebuah lagi jenama antarabangsa bakal menutup terus operasi mereka di Malaysia. Esprit Holdings akan menutup semua cawangannya di Asia (kecuali China) dalam usaha jenama berkenaan menangani cabaran perniagaan akibat COVID-19.

Esprit bakal menutup 56 butiknya di Singapura, Malaysia, Taiwan, Hong Kong dan Macau menjelang 30 Jun ini. Keputusan tersebut dibuat selepas kesemua cawangan ini menyumbang hanya 4 peratus daripada pendapatn global syarikat tersebut.

Covid-19: Esprit to close all stores in Asia outside mainland China #myedgeprop https://t.co/JSlrI5p4e7 pic.twitter.com/M2stABZxAy

— EdgeProp Malaysia (@myedgeprop) April 28, 2020

Ia sebahagian daripada inisiatif penstrukturan semula syarikat tersebut dalam menghadapi pandemik COVID-19. “Semua industri terjejas ekoran krisis kesihatan global ini. Kami mula merasai kesan di Asia dan kini di Eropah, di mana kebanyakan kedai kami ditutup,” kata Ketua Eksekutif Esprit Group, Anders Kristiansen.

Esprit sebelum ini telah menutup semua pasaran mereka di Amerika Utara pada 2012, serta butik mereka di New Zealand dan Australia pada 2018 kerana tidak mampu bersaing dengan jenama fesyen yang lain. Selepas ini, Esprit hanya akan memfokuskan pasaran mereka di Eropah serta China sahaja.

Since today is #FashionDay A vintage #80s #Esprit ad #fashion #80sFashion #nostalgia #Eighties pic.twitter.com/AMnyGBdjtX

— 1980s Nostalgia (@80_nostalgia) July 10, 2018

Esprit merupakan jenama yang diasaskan oleh Susie dan Doug Tompkins (pengasas jenama The North Face) pada tahun 1968 di San Francisco California.

Pada tahun 1979, logo Esprit telah dihasilkan oleh John Casado dan digunakan sehingga hari ini. Penggunaan tiga bar untuk abjad ‘E’ menjadikan logo Esprit antara logo yang dikenali di seluruh dunia.

Walaupun Esprit bakal ditutup dalam masa dua bulan lagi, anda tidak perlu tunggu butik Esprit dibuka semula kerana anda boleh membuat pembelian pakaian serta barangan aksesori seperti jam tangan dan cermin mata hitam secara online dengan kadar potongan harga sehingga 70%.

Klik di sini untuk membeli produk pakaian Esprit dan di sini untuk membeli aksesori Esprit. Selepas 25 tahun bertapak di Malaysia, kini Esprit terpaksa berpisah dengan peminat setianya di Malaysia. Selamat tinggal, Esprit.

Sebelum ini, jenama Gap dan Forever 21 telah menutup terus operasi mereka di Malaysia selepas tidak mampu lagi bersaing dengan jenama fesyen lain seperti H&M dan Uniqlo di Malaysia. Baca lagi pada pautan di bawah.

‘Gap’ Akan Tutup Operasi Di Malaysia Bulan Ini

Forever 21 Fail Notis Kebankrapan, Bakal Tutup Semua Cawangan Di Asia

Cawangan Speedy Di Mid Valley Tawar Promosi Mega Sebelum Tutup Operasi


Etika Menaiki Eskalator Diamalkan Oleh Rakyat Malaysia Sebenarnya ‘Merbahaya’?

Anda pasti sering melihat atau sudah terbiasa untuk berdiri di sebelah kiri eskalator dan membiarkan sebelah kanan kosong agar memberikan laluan kepada orang lain melaluinya?  Berikutan itu, keadaan sering sesak ketika menaiki eskalator.

Sudah bertahun-tahun rakyat Malaysia diajar untuk melakukan perkara tersebut dan kini rata-rata rakyat Malaysia sudah terbiasa dengan etika tersebut. Akan tetapi, sebenarnya ia boleh membahayakan diri anda.

Difahamkan, East Japan Railway Co telah melancarkan kempen agar pengguna tidak lagi berjalan apabila menggunakan eskalator pada Disember 2018. Malah, papan tanda telah diletakkan di stesen kereta api Tokyo dan pengumuman turut telah dilakukan agar pengguna berdiri di kedua-dua belah eskalator.

Untuk pengetahuan anda, terdapat banyak kes kemalangan yang disebabkan berjalan di eskalator dan mengundang kecederaan atau kematian. Justeru itu, Persatuan Eskalator Jepun telah nyatakan beberapa sebab kenapa berjalan di eskalator tidak digalakkkan.

Bukan sahaja Jepun telah mula mengubah cara untuk menaiki eskalator, kini beberapa bandar seperti Hong Kong, London dan Washington D.C turut giat melancarkan kempen dan cuba mengubah kebiasaan pengguna menggunakan eskalator.

Apabila pengguna menggunakan kedua-dua ruang, eskalator akan lebih stabil dan risiko kemalangan akan berkurangan. Adakah Malaysia akan mula mengikuti peraturan baru untuk menaiki eskalator?

Sebenarnya pelbagai kemalangan pernah terjadi di eskalator dan pastinya ramai yang berhati-hati apabila menggunakannya. Di bawah ini kami kongsikan artikel berkaitan eskalator.

Ini Cara Rakyat China Menggunakan Eskalator Selepas Tragedi Ngeri Seorang Ibu

Lelaki Ini Cuba MRT Baru Hari Ini, Dan Ini Apa Dia Dapat


ETS Bakal Ditawarkan Dengan Perkhidmatan Wi-Fi Seawal Mac Ini

Berita baik buat pengguna ETS, hanya dalam beberapa bulan sahaja lagi para pengguna yang menaiki kelas bisnes ETS bakal berpeluang untuk menggunakan perkhidmatan Wi-Fi secara percuma.

Berdasarkan kenyataan pengarah eksekutif KTMB, Mohd Rani Hisham Samsudin penambahan perkhidmatan Wi-Fi bakal tersedia buat pengguna seawal dua bulan lagi iaitu sekitar bulan Mac.

Dalam pada itu, Keretapi Tanah Melayu Berhad (KTMB) juga berhasrat untuk menambah bilangan kereta api ETS sesuai dengan permintaannya yang semakin bertambah lebih-lebih lagi ketika musim perayaan.

Pertambahan yang bakal dibuat juga bakal melibatkan gerabak kelas bisnes yang ditawarkan dengan perkhidmatan yang lebih premium dan kondusif. Penawaran selimut, makanan dan minuman diatas gerabak serta beberapa fasiliti lain antara yang disediakan oleh pihak KTMB.

Kami harapkan perkhidmatan Wi-Fi yang ditawarkan adalah konsisten dan stabil bagi membolehkan pengguna menggunakan internet dengan lancar. Walaubagaimanapun, sebuah usaha menarik yang ditawarkan oleh KTMB


ETS Dengan Koc ‘Business Class’ Bakal Ditawarkan Oktober Ini

Seringkali kita membaca rintihan netizen dimana kereta api laju ETS kerap kehabisan tiket lebih-lebih lagi pada musim perayaan. Pada waktu hujung minggu pula, pembeli nampaknya perlu menempah dengan lebih awal berikutan permintaan yang tinggi.

Sehubungan dengan keadaan semasa, Keretapi Tanah Melayu Bhd (KTMB) bakal menambah sebanyak sembilan kereta api baru menjelang September ini. Menariknya, kereta api yang bakal ditawarkan buat para pengguna ini turut dihadiri dengan koc business class yang hadir dengan beberapa servis istimewa serta Wifi.

Difahamkan kereta api baru ini bakal mula beroperasi seawal Oktober ini melalui laluan Gemas-Padang Besar, Kuala Lumpur-Butterworth, and Kuala Lumpur-Ipoh.

KTMB juga akan mempertimbangkan untuk mula meningkatkan jumlah trip di dalam sehari bergantung kepada permintaan. Buat anda yang sering pulang beraya menggunakan khidmat ETS, mungkin ini berita baik buat anda.


ETS KL Ke Padang Besar 4 Jam 45 Minit Sahaja

Tempoh perjalanan Perkhidmatan Tren Elektrik (ETS) dari Kuala Lumpur ke Padang Besar akan berkurangan menjadi 4 jam 45 minit sahaja apabila Keretapi Tanah Melayu (KTMB) mula menggunakan koc baharu dari China pada tahun depan.

Pengurus Kanannya, Noordin Kimi berkata, sejak dilancarkan pada 11 Julai lalu, tempoh perjalanan menaiki ETS dari Kuala Lumpur ke Padang Besar memakan masa selama 5 jam 30 minit.

“Dengan jaminan perjalanan yang lebih pantas dan selamat ini telah menyebabkan penumpang ETS sejak dilancarkan kini menjangkau sehingga 65,000 orang,” katanya selepas menghadiri majlis Taklimat ‘Perlis Dekat Jer’ Bersama Media dan Penggiat Industri Pelancongan dengan kerjasama KTMB di Hotel Seri Malaysia di sini hari ini.

Perasmian acara itu dilakukan oleh Ketua Pengarah Tourism Malaysia, Datuk Mirza Mohammad Taiyab. Yang turut hadir Pengarah Tourism Malaysia Perlis, Razaidi Abd. Rahim dan Presiden KTMB, Lt. Kol. (B) Sarbini Tijan.

Noordin berkata, dengan sambutan hebat ini juga menyebabkan orang ramai terpaksa membuat tempahan tiket sebulan sebelum tarikh perjalanan yang dirancangkan dari laluan Kuala Lumpur ke Padang Besar dan Padang Besar-Kuala Lumpur.

Beliau berkata, dengan koc baharu itu kelak, pihaknya bercadang menambah kekerapan laluan sekarang yang cuma sekali sehari.

“Jumlah pengguna ETS laluan Ipoh-Kuala Kumpur sekarang mencecah 4,000 orang sehari dan KTMB jangka meningkat kepada 6,000 orang sehari pada akhir tahun ini apabila ditambah koc baharu,” katanya.

Noordin berkata, pihaknya juga turut memperluaskan perkhidmatan ETS dari Gemas ke Padang Besar pada 10 Oktober lalu.

Selain itu KTMB juga, jelas beliau, turut melancarkan perkhidmatan Ekspres Peninsular dari Johor Bahru ke Hatnyai pada 1 Oktober lalu.

Perkhidmatan Ekspres Peninsular itu juga, kata Noordin, diperkenalkan dalam usaha menarik perhatian pelancong dari Singapura dan Batam, Indonesia untuk melancong di Malaysia dengan menggunakan perkhidmatan kereta api.

Beliau berkata, pihaknya turut menggalakkan pelancong dari Batam menggunakan feri dari pelabuhan di Tanjung Pinang terus ke pelabuhan di Johor Bahru sebelum menaiki kereta api.

Menurut Noordin, untuk menambahkan kegembiraan pelancong Singapura dan Indonesia juga, KTMB mempelawa percutian ini diadakan secara berkumpulan memandangkan pengurusan perkhidmatan kereta api itu menyediakan koc acara supaya perjalanan selama 14 jam itu dipenuhkan dengan pelbagai aktiviti.

BACA: Gadis Ini Berkongsi Itinerari Lengkap Travel Dengan Keretapi Dari Malaysia Ke Chiang Mai

BACA: Travel 6 Hari Di Pulau Pinang Dan Bangkok Dengan Bajet RM500

LIKE dan FOLLOW Vocket di Facebook serta Instagram


Kesatuan Eropah Bakal ‘Ban’ Selfie Di Monumen Ikonik Mereka

Setiap kali travel, mengambil gambar di lokasi yang menjadi ‘landmark’ sesuatu negara menjadi satu aktiviti yang penting. Ia adalah bukti kita telah sampai ke situ. Juga sebagai tanda kenangan bahawa kita pernah berkunjung ke negara tersebut dan berada di monumen ikonik yang menjadi landmark sesuatu negara.

Tapi perkembangan terbaru ini bakal mengecewakan mereka yang suka mengembara.

Bermula minggu depan, Kesatuan EU bakal menguat kuasakan undang-undang yang membolehkan mereka menyaman dan mengambil tindakan undang-undang ke atas individu yang memuat naik ke laman sosial gambar yang berlatar belakangkan monumen ikonik dari negara kesatuan tersebut.

Tinggal kenangan. Jika undang-undang baru EU ini diluluskan di Brussels, gambar selfie anda mungkin boleh buat anda kena saman dan dikenakan tindakan undang-undang.

Dari kajian yang telah dijalankan, kegilaan ber-selfie di lokasi monumen ikonik meningkat dengan mendadak. Dianggarkan lebih sejuta gambar selfie bersama monumen bersejarah dimuat naik di media sosial setiap hari dari seluruh dunia.

Jika undang-undang ini berjaya dikuat kuasakan, pengguna sosial media seperti Facebook, Instagram dan Twitter yang telah memuat naik gambar selfie mereka bersama Eiffel Tower (contohnya) berisiko untuk dikenakan tindakan undang-undang oleh negara terbabit.

Meskipun undang-undang ini pada asalnya ingin dikuat kuasakan ke atas jurugambar komersial, terdapat kebimbangan undang-undang ini turut berisiko dikenakan kepada mereka yang sedang melancong.

Fotografer mungkin perlu menghitamkan bangunan ikonik yang terdapat dalam gambar percutian mereka bagi mengelakkan perlanggaran hak cipta.

Peningkatan penggunaan media sosial pada ketika ini menyebabkan mereka yang sedang travel gemar memuat naik gambar gambar percutian mereka, menjadikan ia sama penting dengan merasai suasana percutian itu sendiri.

Menurut Attraction Tix (satu laman web yang berkongsi lokasi tumpuan pelancongan) yang melakukan analisa berdasarkan monumen tarikan pelancong, perkataan yang paling banyak disebut bersama perkataan selfie di media sosial adalah Eiffel Tower.

Ini menjadikan Eiffel Tower sebagai lokasi paling diminati untuk ber-selfie, mengatasi popularity Disney World di Orlando, Florida dan bangunan tertinggi di dunia – Burj Khalifa di Dubai.

Big Ben di London menduduki tangga ke 4, di ikuti Empire State Building di New York, ikonik Gaudi iaitu gereja Sagrada Familia di Barcelona dan Disneyland Paris.

Colosseum di Rome, Rockefeller Centre di New York dan London Bridge turut berada dalam carta ‘top 10’ lokasi kegemaran untuk selfie.

UK dan negara Eropah lain termasuk Spanyol dan Jerman pada ketika ini dilindungi di bawah akta hak cipta ‘freedom of panorama provision’ yang membenarkan orang ramai menerbitkan atau mencetak gambar fotografi bangunan moden dan ‘public arts’ tanpa dikenakan tindakan atau dakwaan melanggar hak cipta.

Jika undang-undang ini diluluskan di Brussels nanti, orang ramai hanya akan dibenarkan memuat naik gambar mereka bersama ‘tourist spot monument’ selepas menerima kebenaran daripada pihak yang memiliki hak cipta bagi lokasi tersebut.

Atau jika ianya dimuat naik tanpa kelulusan, fotografer terbabit hanya boleh memuat naik gambar Eiffel Tower (sebagai contoh) yang telah dihitamkan bagi mengelak perlanggaran hak cipta milik arkitek persendirian atau ahli seni yang terlibat.

Dengan meningkatnya bilangan lokasi tumpuan pelancong yang kini mengharamkan penggunaan selfie stick, Disneyland merupakan yang terkini mengumumkan pengharaman penuh penggunaan selfie stick yang berkuat kuasa mulai 30 Jun 2015.

Berikutan pengumuman oleh Disneyland ini, selfie stick tidak lagi boleh dibawa masuk ke semua rangkaian taman tema Disneyland, Walt Disney World termasuk di bahagian taman tema air dan lokasi tumpuan perjudian milik Disney.

Berikutan penguat kuasaan undang-undang ini, bahagian roller coaster di Disney California Adventure Park baru-baru ini telah menghentikan operasi mereka selama 1 jam apabila salah seorang pengunjung didapati membawa selfie stick.

The Palace of Versailes dan Britain’s National Gallery juga telah mengharamkan selfie stick baru-baru ini dengan alasan mereka perlu melindungi hasil seni dan para pengunjung lain.

Meskipun Kesatuan Eropah berkata penggubalan undang-undang ini lebih tertumpu kepada fotografer komersial, terdapat kebimbangan di kalangan pelancong awam jika mereka akan turut didakwa dan didenda oleh ‘Polis Facebook’ yang menggeledah dan menyiasat laman sosial tersebut bagi mencari mereka yang memuat naik gambar selfie.

Wikipedia yang merupakan ensiklopedia online telah mengumumkan pendirian mereka yang tidak bersetuju dengan penguatkuasaan undang-undang ini. Baru-baru ini mereka telah mengumumkan untuk memuat naik gambar pengguna di lokasi popular seperti The Louvre di laman web mereka sebagai bantahan dan bagi menggambarkan cadangan pelaksaan undang-undang yang tidak masuk akal.

Menurut Amadeus IT Holdings, pakar sistem booking telah mengeluarkan laporan yang menunjukkan kebanyakan traveller merancang trip mereka dengan tujuan untuk menambah jumlah pengikut dan merekodkan gambar trip mereka secara digital di laman sosial seperti Facebook, Twitter, Instagram dan lain-lain media sosial.

Destinasi yang selama ini kurang diminati dan dianggap berisiko juga boleh menjadi destinasi popular apabila dimuat naik dan didokumentasikan secara digital. Secara tidak langsung ia juga membuatkan seseorang berasa seperti ‘rock star’ selepas kembali dari kembara mengelilingi dunia.

Tembok Besar China, tapi mungkin terpaksa di hitamkan bangunan di belakang bagi mengelak dari kena saman.

Tetapi penalti dan denda dari perlanggaran hak cipta ini adalah berat.

Di Peranchis, adalah menjadi satu kesalahan untuk memuat naik gambar Eiffel Tower yang dirakam pada waktu malam. Kebenaran hendaklah diperolehi daripada syarikat yang menjalankan operasi di Eiffer Tower iaitu Société d’Exploitation de la Tour Eiffel (SETE), yang memegang hak cipta tersebut pada ketika ini.

Menurut salah seorang peguam mereka, SETE berhak untuk menyaman dan mengambil tindakan ke atas mana-mana individu yang memuat naik gambar pemandangan Eiffel Tower pada waktu malam di Instagram, jika SETE mendapati individu terbabit telah menerbit atau mengeluarkan gambar tersebut bagi tujuan komersial tanpa kebenaran dari mereka.

Apa pandangan anda tentang pelaksanaan undang-undang ini? Jika benar ia berjaya dilaksanakan, ia adalah sesuatu yang amat mengecewakan. Hakikatnya memuat naik gambar percutian di media sosial merupakan promosi percuma kepada lokasi dan negara terbabit.

Bagi para traveler pula, ia pastinya membataskan mereka dari berkongsi kisah travel mereka di media sosial. Apalah maknanya bercerita kisah travel tanpa gambar. Macam ada yang kurang pula.

BACA: 9 App Percuma Ini Boleh Bantu Anda Travel Dengan Lebih Mudah

BACA juga: 15 Tips Berjimat Agar Dapat Travel Keliling Dunia

LIKE dan FOLLOW Vocket di Facebook serta Instagram


EU Bidas Dakwaan Penerima Suntikan AstraZeneca Di Malaysia Tidak Dibenarkan Masuk Eropah

Kecoh pada minggu lalu apabila terdapat sebuah laporan daripada Code Blue memaklumkan vaksin AstraZeneca yang ditawarkan di Malaysia tidak diiktiraf oleh EU Digital COVID Certificate. Laporan tersebut sekaligus menimbulkan kerisauan buat rakyat Malaysia yang berhajat untuk ke Eropah kelak.

Terbaharu, Delegasi Kesatuan Eropah (EU) ke Malaysia dalam sebuah kenyataan terbaru berkata tiada halangan atau sekatan buat penerima vaksin AstraZeneca di Malaysia memasuki Eropah sekaligus membidas laporan sebelum ini.

“Kemasukan ke EU secara prinsipal dibenarkan bagi individu yang telah melengkapkan vaksinasi dengan vaksin yang diluluskan EU, termasuk vaksin yang dikeluarkan di fasiliti-fasiliti bukan bawah kebenaran pemasaran EU,” kata kenyataan itu.

Difahamkan, sijil digital atau vaccine passport yang bakal dikeluarkan hanya sebagai alat untuk membantu proses perjalanan di negara-negara Eropah dan bukannya sebagai prasyarat wajib kemasukan. Selain itu, syarat kemasukan di negara-negara Eropah hanya ditentukan oleh negara tersebut.

Oleh yang demikian, rakyat Malaysia yang mahu berkunjung ke negara dalam EU perlu menyemak SOP dan dokumentasi sebelum sesebuah negara berikutan syarat-syarat kemasukan yang turut berubah mengikut situasi semasa disebabkan isu pandemik.

Ketahui lebih lanjut mengenai isu yang tular selepas terdapat dakwaan penerima AstraZeneca di Malaysia tidak diiktiraf oleh EU Vaccine Passport.

Vaksin AstraZeneca Yang Diberi Kepada Malaysia Didakwa Tidak Diiktiraf Oleh EU ‘Vaccine Passport’

Mahu Kurangkan Penularan COVID-19, Media Prima Jayakan Program Vaksinasi Kepada 1,500 Kakitangan

Ribuan Orang Di India Disuntik Dengan Vaksin COVID-19 Palsu Berisi Air Garam


‘[email protected]’ Program Untuk Mantapkan Bisnes Serta Jadikan Anda Seorang Jutawan Online

Segalanya semakin mudah dengan adanya akses sistem internet jalur lebar di seluruh negara. Disebabkan kita semakin mudah untuk berhubung antara satu sama lain secara atas talian, trend jualan secara atas talian juga kini semakin mendapat sambutan hangat dan pulangan dari jualan atas talian ini juga semakin lumayan.

Perbadanan Ekonomi Digital Malaysia (MDEC) memandang positif perkembangan trend jualan atas talian ini dan melancarkankan [email protected], sebuah program untuk usahawan mikro belajar bagaimana untuk mula berniaga secara lebih besar lagi.

Kenapa para usahawan mikro perlu mencuba [email protected] ini? Jawapannya mudah. Program ini akan mengajar usahawan mikro untuk meningkatkan lagi hasil jualan anda dan juga membuat brand awareness untuk produk. Anda mesti mahu produk anda dinikmati oleh pelanggan dari serata Malaysia dan luar negara kan? Jadi inilah peluangnya untuk anda kembangkan lagi bisnes anda ke level yang seterusnya.

MDEC bekerjasama dengan 7 platform atas talian terkemuka di Malaysia untuk program [email protected] ini. 7 platform ini adalah Lelong.my, 11street.my, AVANA, EasyStore, AmaxMall, MyBazaar dan Shopee. Inisiatif MDEC untuk membantu usahawan berniaga secara atas talian ini bermula sejak Julai 2016 dan MDEC berharap inisiatif terbaru ini dapat menyediakan peluang pemasaran agar usahawan dan peniaga dapat menjangkau pasaran yang lebih luas.

“Perkembangan teknologi maklumat kini dilihat sebagai pemangkin untuk perniagaan. Program [email protected] ini dilancarkan ini akan memberi kelebihan kepada usahawan mikro untuk mejangkau pasaran luar dan mendedahkan produk mereka disamping meningkatkan jualan,” menurut Ketua Pegawai Eksekutif MDEC, Dato’ Yasmin Mahmood.

Bersempena [email protected] ini, majlis Daya eUsahawan 2016 turut berlangsung selama dua hari bermula 8 November lalu di mana para usahawan dapat mendengar sendiri perkongsian bersama pengasas-pengasas produk hebat di Malaysia antaranya D’Herbs, Naelofar Hijab, Fizo Omar Channel dan ramai lagi. Perkongsian ini sedikit sebanyak menceritakan perjalanan jenama-jenama besar ini bermula dan bagaimana mereka berjaya sehingga ke hari ini.

Menerusi Majlis Daya eUsahawan 2016 ini juga, MDEC memberi pengiktirafan untuk beberapa peserta yang kini berjaya menjana pendapatan yang baik secara atas talian selepas menggunakan platform MDEC ini. Masing-masing berjaya menggandakan pendapatan mereka dalam masa hanya setahun. Dari 3,000 peserta program eUsahawan ini, beberapa individu telah diiktiraf termasuk pihak-pihak yang terlibat.

Anugerah Pensyarah TVET Terbaik eUsahawan 2016
Puan Nik Suriani Bt Nik Fauzi (Politeknik Kota Bharu)

Anugerah Pelajar TVET Terbaik eUsahawan 2016
Nurul Athirah Binti Kamarul Zaman – Atyra Scarf (Politeknik Kota Bharu)

Anugerah Pusat TVET Terbaik 2016
Politeknik Kota Bharu – Jualan pelajar paling banyak (RM758,783)

Anugerah Pelatih eUsahawan Mikro Cemerlang 2016
Azriel Azim Azel

Anugerah Pensyarah TVET eUsahawan Mikro Cemerlang 2016
Rozita Halina Rosli

Anugerah eUsahawan Mikro Paling Berpotensi (Perniagaan Sedia Ada)
Nor Rashidah Bt. Abd Hamid – Baju Sedondon (Pendapatan RM8,250 sebulan)

Anugerah eUsahawan Mikro Paling Berpotensi (Perniagaan Baru)
Muhammad Akmal Danial Bin Shahril Dani – Dexandra Perfume (Pendapatan RM4,400 sebulan)

Anugerah Transformasi Program Bakal eJutawan Mikro 2016
Mohd Izzudin Bin Isa – tshirt printing, Gap Industries Sdn Bhd. Pendapatan selepas eJutawan – RM52,174.40. Jualan untuk 5 bulan bersamaan RM260,873.00

Anugerah Transformasi Program Bakal eJutawan Muda 2016
Muhammad Zakuan Bin Muhd Zain – Kijang Jersey. Pendapatan selepas E Jutawan – RM23,000 (Sebelum RM14,000)

Anugerah Penghargaan Khas
YBHG Datuk Haji Mohlis Bin Jaafar

Kini semuanya mudah untuk anda meluaskan empayar perniagaan anda. Kami yakin [email protected] ini sememangnya tempat untuk anda belajar mendapatkan lebih ramai pelanggan.

Takkan anda nak tengok orang lain sahaja berjaya? Anda juga boleh jadi seperti mereka! Bagi anda yang tidak mempunyai talian internet di kawasan rumah anda, anda boleh ke Pusat Pendidikan Latihan Teknik Vokasional (TVET) untuk menggunakan kemudahan internet di sana. Sekarang semuanya bergantung kepada diri anda untuk mula. Jadi untuk sebarang maklumat lanjut untuk menjadi seorang eUsahawan, anda boleh ke sini (www.mdec.my/eusahawan). Selamat berniaga!


MDEC Sedia Membantu Para Usahawan Langkawi Melalui Program eUsahawan

Program Bootcamp eUsahawan kini berlangsung di Langkawi Kedah.

Program eUsahawan adalah antara inisiatif MDEC atau Malaysia Digital Economy Corporation untuk membantu para usahawan memajukan dan melonjakkan penjualan melalui ekonomi digital.

Melalui program yang dijalankan, MDEC sedia membantu para usahawan melalui sesi penilaian perniagaan yang dijalankan secara percuma. Selain itu, sesi ‘pitching’ produk di hadapan panel-panel yang terdiri daripada agensi keusahawanan di Langkawi antara yang ditawarkan buat para usahawan. Menarik bukan?

Buat para usahawan atau bukan usahawan yang berkelapangan dan berada di sekitar Langkawi, anda dijemput hadir ke Program eUsahawan Global Fast Track Edisi Langkawi yang berlangsung pada 3 Mei sehingga 5 Mei 2018 bermula jam 8 pagi sehingga 6 petang.

Salah seorang yang berjaya melonjakkan penjualannya melalui program eUsahawan MDec adalah Puan Latifah binti Samsuiman. Beliau merupakan pengurus restoran berkonsepkan hidangan arab. Berbekalkan ilmu yang ditawarkan MDEC, beliau berjaya melonjakkan lagi jualan bulanan beliau melalui medium online dimana beliau kini berjaya menerima hasil penjualan sekitar RM80,000 sebulan.

Lain ceritanya dengan Puan Fiona Gampeh yang menjalankan perniagaan menyewa homestay di Langkawi. Didapati jualan bulanan beliau turut meningkat sehingga RM14,000 selepas menyertai program yang dijalankan MDEC. Kami yakin anda juga bakal memperoleh pelbagai manfaat dengan menyertai program ini.

Buat anda yang tidak sempat untuk ke Telaga Walk, Langkawi pada hari ini anda boleh klik di sini layari laman sesawang YouCanDuit. Terdapat pelbagai kisah inspirasi dan kejayaan usahawan keluaran MDEC yang dimuat naik khusus buat para usahawan diluar sana.


Kanak-Kanak Ini Menjana $1.3 Juta Setahun Dengan Hanya Membuat Post Di Youtube

Apa yang anda lakukan ketika berusia lingkungan 8 tahun? Mungkin tiada apa yang menakjubkan, betul?

Ok, tukar soalan sikit. Apa yang anak-anak anda lakukan ketika berusia lingkungan 8 tahun? Mungkin jawapab sama juga kami terima, tiada apa yang menarik.

BACA: Anak Kecil Ini Telah Membuat ‘Hal’ Di Sekolah Dan Ayahnya Mendapat Tahu Ketika Dia Demam

Di luar negara, Evan merupakan watak utama dalam channel Youtube yang bernama EvanTubeHD. Channel ini merupakan tempat Evan dan adik-beradiknya membuat ulasan tentang barang mainan yang mereka ada.

Pada mulanya, Evan dan ayahnya hanya mengambil video secara suka-suka dan letakkan di Youtube. Lama-kelamaan, mereka mendapat banyak permintaan daripada rakan-rakan untuk melihat ulasan tentang barang permainan yang lain.

Dalam tempoh setahun dengan kegiatan yang dilakukan, mereka berjaya menjana $1.3 juta dalam tempoh setahun.

Dalam temubual bersama Newsweek, mereka belajar sesuatu yang menarik disebalik aktiviti ini.

Kini mereka mempunyai wakil jualan sendiri untuk menjana pendapatan yang lebih lagi melalui video yang mereka hasilkan. Ini termasuk iklan yang timbul di dalam video itu sendiri, ulasan yang diminta oleh syarikat pembuat permainan.

Di bawah merupakan salah satu video ulasan yang Evan lakukan

Like Facebook The Vocket untuk ketahu kisah menarik lebih banyak lagi sekarang!


3 Salah Faham Tentang Harta Pusaka Yang Anda Patut Tahu

Rata-rata apabila ditanya kepada ibubapa sekarang, bagaimana nak agihkan harta kepada anak mereka? Jawapannya yang diberi ialah wasiat.

Sebenarnya bukan. Ini salah faham biasa yang ada di masyarakat Melayu, barangkali kerana melihat 3 Abdul berulang kali. Hehe. Untuk pengetahuan, TIADA WASIAT untuk waris.

Jika anda seorang ibubapa, ada buat wasiat untuk beri sama rata kepada anak, atau anda tiada anak lelaki. Jadi anda buat wasiat supaya anda dapat bagi sama rata kepada anak, atau beri semua harta kepada anak perempuan anda.

Dari segi syarak, wasiat tidak boleh diberikan kepada waris berdasarkan hadis ini:

Daripada Abi Umamah berkata, “Aku telah mendengar Nabi Sallallahu ‘Alaihi Wassallam bersabda, Sesungguhnya Allah Ta’ala telah memberikan kepada orang yang berhak haknya, ketahuilah tiada wasiat kepada ahli waris” (Hadits Riwayat Abu Daud).

Ali ada 2 anak lelaki, 2 orang anak perempuan. Ali ingin mengagihkan sama rata kepada anak lelaki dan anak perempuan. Kerana kasih sayangnya yang tidak berbelah bahagi.

Oleh itu, Ali pun membuat wasiat dengan syarikat A dan juga peguam A. Ali menulis semua pesanan dalam wasiat itu bagaimana anak anaknya agihkan hartanya supaya adil.

Apabila Ali meninggal dunia, anak semua berkumpul untuk bincang agihan harta pusaka.

2 orang anak perempuannya bersetuju ikut wasiat, 2 orang anak lelaki pula tidak bersetuju dengan wasiat dibuat oleh arwah Ayah, sebab dia rasa rugi. Lelaki dapat 2 bahagian, kenapa perlu ikut wasiat untuk agih sama rata.

Akhirnya, pergagihan mengikut faraid kerana ada 2 waris tidak bersetuju. Di sini adik-beradik sudah bermasam muka kerana anak perempuan terasa dengan perlakuan anak lelaki yang nampak sangat mengejar harta ayahnya dan tidak dengar pesanan ayahnya.

Kesudahan, adik-beradik bergaduh kerana tidak puas hati dek kerana pusaka arwah ayah. Harta pusaka menjadi puaka.

Sekarang, apa fungsi wasiat ini? Lihat point seterusnya.

(i) Melantik wasi/pentadbir/pemegang amanah

Tugas wasi ialah menjalankan proses pusaka arwah dengan amanah. Tugasnya amat berat dan banyak perlu dibuat tanpa mengharapkan sebarang balasan. Namun besar pahala mereka yang menjadi wasi ini kerana membantu arwah mengagihkan harta pusakanya.

Peranan Wasi amat penting di Mahkamah Tinggi kerana jika tiada pelantikan wasi oleh arwah. Kes tidak diteruskan selagi tidak jumpa 2 orang penjamin.

Ali tidak melantik wasi. Tiba-tiba beliau terkena serangan jantung. Arwah meninggalkan harta dalam nilaian 4 juta. Oleh itu, waris yang ingin menuntut harta perlu mencari 2 orang yang sama harta 4 juta sebelum membuat proses Probate.

Disebabkan anak-anak Ali tidak tahu mencari siapa. Akhirnya harta arwah sudah setahun tidak dapat dicairkan. Akhirnya harta umat islam tidak dimanfaatkan kerana proses yang sukar serta kos yang tinggi di mahkamah Tinggi.

Kita masih boleh mendapatkan saham akhirat kita walaupun kita sudah meninggal dunia. Bagaimana?

Wasiatkan 1/3 dari harta pusaka anda untuk disedekahkan. Di sini tidak perlu persetujuan waris kerana ini sememangnya hak arwah untuk bersedekah.

Waris wajib ikut. Yang boleh tidak diikut oleh waris jika wasiat yang anda buat melebihi 1/3 harta anda.

a. Wasiat wajib ikut – 1/3 amal jariah.
b. Wasiat tidak wajib dikut – wasiat yang lebih 1/3 untuk beri kepada waris.

Dalil yang membenarkan wasiat 1/3 ini dibuat ialah perbualan ayah Saad Bin Abi Waqqas dengan Rasulullah saw.

Daripada Saad bin Abi Waqas r.a, daripada bapanya dia berkata, Aku telah sakit yang teruk ketika di Mekah. Kemudian aku sembuh dari sakit yang boleh membawa mati. Maka Rasulullah saw sentiasa datang melawatku, kemudian aku bertanya Rasulullah saw,

‘Wahai Rasulullah! Aku mempunyai harta yang banyak dan tidak ada yang akan mewarisiku melainkan seorang anak perempuan. Apakah boleh aku sedekahkan dua pertiga (2/3) daripada hartaku?’

Jawab Rasulullah saw, ‘Tidak!’.
Aku berkata; Bagaimana kalau separuh (1/2)?
Jawab Rasulullah saw, ‘Tidak!’
Aku berkata, ‘Kalau satu pertiga (1/3)? Jawab Rasulullah saw, ‘Satu pertiga (1/3) itu sudah banyak.

Sesungguhnya adalah lebih baik kamu meninggalkan anakmu kaya dari meninggalkan mereka miskin, meminta-minta daripada orang lain. Sesungguhnya apa yang kamu belanjakan akan diberi pahala walaupun sesuap makanan kepada isterimu’.

Di sinilah yang membenarkan anda boleh membuat wasiat 1/3 untuk amal jariah anda di akhirat nanti.

Jadi, jika saya nak agihkan harta kepada anak saya, apa yang perlu saya buat?

Jika anda jatuh dalam kategori di bawah:

Anda perlu merancang dari sekarang. Kenapa? Dalam post seterusnya saya akan terangkan satu persatu kenapa golongan di atas ini kritikal.

Dengan membuat hibah bersyarat, anda boleh menghibahkan kepada anak anak secara sama rata, hibahkan kepada anak perempuan anda, dan hibahkan harta kepada suami/isteri anda.

Kelebihannya hibah ialah ianya telah terkeluar dari pusaka. Maksudnya tidak akan dikira dalam faraid. Dan waris wajib ikut apa yang diperintahkan hibah oleh Ali.

Ali sangat sayang kepada anak perempuan dan isteri, Beliau juga tahu mereka akan dapat bahagian paling sedikit, selebihnya akan dapat kepada adik-beradik lelakinya. Oleh itu, beliau pun hibahkan rumah, duit akaun Tabung Haji, tanah di kampong, kepada isteri dan anaknya.

Apabila Ali meninggal dunia, rumah dan juga duit akaun Tabung Haji akan menjadi 100% milik isteri dan anaknya. Adik-beradiknya lelaki Ali tidak boleh menuntut kerana itu bukan harta pusaka, ianya telah terkeluar kerana Ali sudah hibahkan kepada isteri dan anaknya waktu Ali hidup.

Sekarang, nampak perbezaan fungsi hibah dan wasiat?

Setiap instrumen ada kepentingan dan kegunaannya. Jika ada kawan-kawan yang membuat wasiat, terangkan mereka perkara ini.

Wasiat bukan untuk waris. Jika buat kepada waris sekalipun, waris ada hak untuk mengikutinya atau tidak. Jika ingin agihkan harta pusaka, buatlah hibah. Rancang harta pusaka anda sekarang.

Jika bermanfaat, sila share supaya orang lain juga mendapat manfaatnya.

Bantulah sahabat lain untuk dapatkan info yang betul, serta rancang harta pusaka anda supaya menjadi harta yang berkah yang merapati waris, bukan harta yang menjadi puaka.

Rujukan lanjut: Enakmen Wasiat orang Islam Selangor

Baca: Siapa Jadi Pemilik Rumah Apabila Suami Anda Meninggal Dunia

Baca: Bahaya Beli Rumah Bersama Pasangan, Ini Yang Berlaku Apabila Salah Seorang Meninggal Dunia


Evian Kongsi Gambar Rasmi Botol Air Rekaan Virgil Abloh

Disember lalu, Evian melantik pereka fesyen ternama Virgil Abloh sebagai ‘Creative Advisor’ untuk jenama berkenaan. Baru-baru ini, Evian memperlihatkan rekaan botol air kolaborasi bersama Virgil dan syarikat penapis air Soma.

Botol air kaca edisi khas ini turut akan hadir dengan lapik air yang diperbuat daripada silikon serta penutup botol yang diperbuat daripada buluh serta tulisan “RAINBOW INSIDE” di bahagian hadapan.

Excited to reveal our 1st refillable glass water bottle designed by our Creative Advisor for Sustainable Innovation Design, @VirgilAbloh. Happy to offer our consumers new ways to hydrate with the evian x Virgil Abloh limited-edition Soma bottle, available soon exclusively on MATCHESFASHION.COM @matchesfashion @matches_man #evian #VirgilAbloh #evianxVirgilAbloh #rainbowinside

A post shared by  evian (@evianwater) on Feb 8, 2019 at 8:41am PST

Evian berharap menjelang tahun 2025, jenama berkenaan dapat membotolkan airnya menggunakan 100% plastik kitar semula. Dalam masa itu, botol edisi khas ini dapat dilihat sebagai salah satu cara untuk mendidik orang ramai supaya tidak terlalu bergantung kepada plastik dan mengisi air dalam bekas yang boleh dikitar semula.

Botol air edisi khas ini bakal dijual tidak lama lagi di MATCHESFASHION.com. Mungkin akan ada edisi lain untuk jualan di seluruh dunia? Sama-sama kita tunggu.


Evolusi Baju ‘Captain America’ Sepanjang 75 Tahun

Franchise Captain America sudah bermula sejak 75 tahun yang lalu dan sepanjang 75 tahun itu, macam-macam versi costume Captain Amerika telah dibuat.

Tema patriotik dengan warna, bintang dan jalur bendera Amerika sangat kuat pada Captain America. Costume Captain America era Chris Evans nampak paling tough dan sturdy.

Paling lain sekali adalah ketika Captain America menjadi ‘Nomad’ pada tahun 1974. Ya, jika di dalam komik, Steve Rogers pada satu ketika meninggalkan imej Captain America beliau dan memakai suits bewarna biru dan kuning. Beliau berubah identiti kerana sudah tidak percaya dengan penipuan yang dibuat Richard Nixon (presiden US) ketika itu yang secara senyap merupakan ketua penjahat untuk organisasi Secret Empire.

Lihat gambar-gambar di bawah dan mana satu costume pilihan anda? Kalau anda nak baca sejarah bagi setiap costume, anda boleh ke laman Halloween Costumes. Mungkinkah pergolakan Captain America dengan Iron Man dalam Civil War akan menyebabkan watak Nomad kembali dalam Marvel Cinematic Universe? Semuanya mungkin sahaja terjadi.


Lihat Bagaimana Evolusi Reka Bentuk iPhone Sejak Mula Diperkenalkan

Telefon pintar keluaran Apple, iPhone kini cukup dikenali di seluruh dunia. Model iPhone 2G adalah model iPhone pertama yang diperkenalkan oleh Steve Jobs pada tahun 2007. Kini iPhone telah mengeluarkan model terbaru iaitu iPhone 7 Plus dengan reka bentuk yang lebih cool.

iPhone boleh dikatakan menjadi trend dalam dunia telefon pintar, mungkin kerana pemilihan konsep minimalis lebih digemari masyrakat moden zaman sekarang. Dilaporkan, pada Julai 2016, jumlah iPhone yang terjual di seluruh dunia sudah melebihi 1 bilion unit.

Tidak hairanlah kenapa ada segelintir pengeluar telefon cuba menjadikan iPhone sebagai ‘idola’ mereka. Menyentuh tentang reka bentuk iPhone yang cool ini, mari kita lihat bagaimana evolusi reka bentuk iPhone bermula pada tahun 2007 sehingga 2016.

Ilustrasi dibawah ini akan menerangkan kepada anda dengan cara paling ringkas tetapi sangat mudah difahami.

Bagaimana pula agaknya reka bentuk iPhone yang akan datang, adakah Apple akan terus mengekalkan konsep minimalis? Sama-sama kita lihat.


Evolusi Kasut Nike Selama 43 Tahun Ini Pasti Menggamit Nostalgia Kaum Lelaki

Sedar tidak sedar, Nike sudah bertapak hampir setengah abad. Design dan trademark jenamanya yang simple dan kreatif sudah cukup untuk menambat hati pengguna di seluruh dunia.

Fenomena Nike bukanlah sesuatu yang baru. Ia bermula dari Nike Cortez pada tahun 1972 sehinggalah Nike Roshe Run. Bagi penggemar sukan bola sepak pula, penampilan Ronaldo de Lima bersama kasut Mercurial Vapor pasti menjadi idaman suatu masa dahulu untuk turut memilikinya.

Video ini pasti membuatkan anda mengimbau kembali zaman-zaman fesyen dari dahulu hingga kini.


Evolve Concept Mall Sesak Diserbu Rakyat Malaysia Sempena Jualan Gudang Hasbro

Rakyat Malaysia dengan perkataan sales tidak boleh dipisahkan. Hari ini Hasbro telah melancarkan jualan gudang di Evolve Concept Mall. Jualan gudang bermula hari ini sehingga 1 September 2018.

Walaupun pintu masuk hanya dibuka pada jam 10 pagi, pada pukul 9 pagi telah ramai orang mula beratur di sini.

Dikatakan ada yang sudah mula beratur seawal 7.30 pagi lagi untuk membeli barang mainan watak kesukaan mereka. Disini kami ingin beberapa keping gambar barang mainan yang dijual secara murah.

Bersempena gaji baru masuk dan hari cuti umum sempena hari kemerdekaan, kami cadangkan anda membawa keluarga ke sini untuk membeli permainan yang dijual dengan separuh harga.


Exchange 106 Bakal Menjadi Bangunan Tertinggi Malaysia Menjelang Tahun Hadapan

Nampaknya rakyat Malaysia bakal mempunyai bangunan kebanggaan terbaru menjelang tahun hadapan. Bangunan yang kami maksudkan adalah menara Exchange 106 yang bakal menjadi bangunan pencakar langit tertinggi di Malaysia.

Berdasarkan jadual, bangunan Exchange 106 ini bakal disiap sepenuhnya pada pertengahan tahun 2018 dan bakal beroperasi pada suku ketiga 2018. Dengan ketinggian 492.3m disertakan dengan 106 tingkat, bangunan Exchange 106 ini sekaligus bakal memecah rekod menara berkembar KLCC yang berketinggian 451.9m.

Setakat ini Exchange 106 masih lagi dalam proses untuk disiapkan sepenuhnya dimana ketinggian kini telahpun mencapai ketinggian KLCC.

Dalam pada itu, takhta bangunan pencakar langit Exchange 106 sebagai bangunan tertinggi di Malaysia mungkin tidak lama memandangkan bangunan Merdeka 118 PNB dijadualkan bakal siap menjelang 2019

Untuk pengetahuan anda Merdeka 118 PNB merupakan sebuah projek dibawah Permodalan Nasional Bhd dan bakal disertakan dengan 118 tingkat serta ketinggian 600m. Kehadiran Merdeka 118 PNB sekaligus bakal menjadi bangunan kelima tertinggi dunia apabila mula siap sepenuhnya pada 2019


Expedia Memperkenalkan ‘Add On-Advantage’ Di Malaysia

Aplikasi khidmat pelancongan terkenal di dunia, Expedia telah memperkenalkan cara lebih awesome untuk menjimatkan lagi percutian anda iaitu dengan memperkenalkan Expedia Add On-Advantage di Malaysia.

Ia berfungsi untuk mencari nilai terbaik dan kemudahan terkini dalam memberi kebebasan kepada pengguna untuk menempah penerbangan atau pakej terlebih dahulu pada harga pilihan mereka sebelum menambah tempahan hotel dengan diskaun sebanyak 58 peratus sehingga sebelum hari perjalanan anda bermula.

Menurut Lavinia Rajaram yang merupakan Ketua Serantau Komunikasi Asia Expedia, “Tumpuan kami adalah untuk memudahkan serta memberi akses yang menyeronokkan untuk orang menyelidik dan menempah pengembaraan dengan pengalaman lancar pada mana-mana peranti. Dengan pengenalan fungsi terbaru ini pengguna dapat menjimatkan masa kerana tidak perlu ke laman-laman web lain untuk bandingkan harga kerana kami menawarkan diskaun yang amat berbaloi.”

Kepada yang ingin mendapat diskaun ini, anda perlu muat turun aplikasi Expedia di peranti anda untuk menempah hotel untuk lancarkan perjalanan percutian anda.


Hasil Experimen Islamophobia Ini Telah Menerima Lebih 23,000 Share Di Facebook

Beberapa hari lepas kami telah kongsikan pengalaman rakyat Malaysia sewaktu memberi penghormatan kepada mangsa tragedi tahanan di sebuah kafe di Sydney.

BACA : Kejadian Tragis Ini Telah Membuktikan Rakyat Negara Ini Kekal Bersatu Tanpa Mengira Agama

Channel Talk Islam telah menjalankan satu experiment tentang Muslim Hate in Australia (Islamophobia).

Hasil dari experimen ini telah di kongsikan di facebook dan telah mendapat lebih dari 23,000 share.

Share 23,000 itu telah di perolehi di sini. Kongsikan dengan rakan anda.


F.C Bristol Umumkan Kolabrasi Terbaru Bersama Casio G-Shock

Melihat Casio G-Shock berkolaborasi bersama jenama-jenama lain mungkin sesuatu yang biasa. Pada kali ini G-Shock berjaya mencari kelainan dengan berkolaborasi bersama pasukan bola sepak iaitu F.C Bristol.

Debut melalui video pendek ini memperlihatkan jam digital ini didatangkan dengan warna hitam matte beserta logo jenama “BRIS”. Seperti biasa model jam tangan Casio klasik ini didatangkan dengan ciri-ciri seperti fungsi kalis air, countdown timer, stopwatch dan auto kalendar.

F.C.R.B. x Casio G-SHOCK DW-6900 akan mula dijual pada 26 Mac ini. Buat anda yang berminat anda boleh dapatkannya dengan harga $178 (RM 695) di laman web ini SOPH.net


F9: The Fast Saga Sah Akan Ada Aksi Di Angkasa Lepas Pula

Bermula sebagai sebuah filem lumba kereta, kini Toretto dan ‘family’ akan beraksi di angkasa lepas pula. Itulah antara butiran terbaru filem F9: The Fast Saga yang akan ditayangkan pada bulan April 2021.

Perkara berkenaan disahkan oleh pelakon utama F9, Michelle Rodriguez ketika satu sesi temu bual di mana mereka akan ‘meninggalkan bumi’ dalam F9; sesuatu yang baharu untuk franchise tersebut. Ketika ditanya sama ada Letty akan bersama Ludacris untuk ke angkasa, Michelle kelihatan terkejut dan seterusnya mengesahkan adegan berkenaan.

“Oh, bagaimana kamu mengetahuinya? Nampaknya ada yang sudah mula cakap tentang filem ini. Sepatutnya ia kekal rahsia sehingga filem ini ditayangkan. Tetapi disebabkan sudah ada yang tahu, bukan saya yang akan ke angkasa lepas tetapi salah seorang watak perempuan dalam siri ini,” kata Michelle.

It's confirmed that F9: The Fast Saga will finally take #FastAndFurious to space!https://t.co/BG0ONmsrfK pic.twitter.com/3wmSoTvdR3

— ComicBook.com (@ComicBook) September 10, 2020

Franchise Fast & Furious sentiasa mahu berevolusi sehingga tiada lagi jalan cerita perlumbaan kereta seperti filemnya yang pertama. Dengan watak Han ‘hidup kembali’ untuk filem ini, Apa lagi kejutan yang akan diketengahkan oleh F9 nanti? Sama-sama kita tonton di pawagam April depan.

Sebenarnya pelbagai kejutan lain dikongsikan dalam trailer rasmi F9 dan anda boleh menontonnya pada pautan di bawah.

Tonton Trailer Rasmi F9 Yang Epik Dan Penuh Dengan Kejutan

Universal Kongsikan Teaser Poster Fast & Furious 9 Yang Pasti Buat Anda Teruja

Selepas Beraksi Bagai ‘Fast and Furious’, Mercedes-Benz Kuning Dari Kelantan Akhirnya Ditahan


3 Sebab Anda Dilarang Minum Sambil Berdiri

Pernahkah anda mengalami situasi lebih kurang sama seperti di bawah ini? Pada masa kini, perbuatan minum sambil berdiri sudah menjadi budaya dan amalan dalam kalangan masyarakat, bahkan mereka tidak mempedulikan langsung kesannya pada diri sendiri.

Dialog di suatu pagi yang hening antara ibu dan anak lelakinya:

Ibu: Helmi, mari sarapan dulu sebelum ke sekolah.
Zulhelmi: Baik ibu. (minum air sambil berdiri)
Ibu: Subhanallah.. Duduk dulu baru minum, tak perlu tergesa-gesa.
Zulhelmi: Takpa ibu. Saya sudah lewat ni, nanti tertinggal bas sekolah

Apabila dinasihati, tidak dihiraukan umpama mencurahkan air ke daun keladi. Persoalannya, mengapa minum sambil berdiri dilarang sama sekali? Apakah rahsia disebalik larangan minum sambil berdiri? Adakah larangan tersebut boleh memudaratkan kesihatan diri?

Dalam Islam amat menitikberatkan adab makan dan minum yang betul agar menjadi ikutan dan amalan dalam kehidupan seharian. Rasulullah s.a.w juga melarang perbuatan minum sambil berdiri.

Dari Abu Hurairah berkata bahawa Rasulullah s.a.w. bersabda yang bermaksud: “Janganlah sekali-kali salah seorang di antara kami minum sambil berdiri. Apabila dia lupa, maka hendaknya dia muntahkan.” (Hadis Riwayat Muslim)

Sistem saraf manusia berada dalam keadaan tegang pada posisi berdiri menunjukkan sistem itu memastikan kedudukan otot stabil supaya anggota badan tidak jatuh semasa berdiri. Banyak kombinasi sistem saraf dengan sistem otot terutamanya sistem saraf dalam usus.

Ketika minum sambil berdiri, sistem saraf merangsang mengawal perut iaitu ‘vagus nerve’ di mana rangsangan ini berfungsi untuk memperlahankan jantung dan mengakibatkan individu itu pengsan atau pitam, malah boleh membawa maut bagi pesakit jantung.

Ketika berdiri, otot-otot badan akan menjadi tegang dan memberi tekanan kepada sistem saraf pusat (central nervous system) kerana terpaksa bekerja ‘terlampau’ aktif mengawal semua otot untuk melakukan proses pengimbangan badan ketika berdiri.Dr. Ibrahim Ar-Rawi, Pakar Kajian

Makan dan minum sambil berdiri menyebabkan luka atau ‘ulcer’ pada perut kerana makanan dan minuman tersebut akan melanggar dengan keras dan kuat pada lapisan dinding-dinding perut. Selain itu, tekanan penurunan air yang tinggi ke dalam perut sekiranya minum sambil berdiri di samping dinding-dinding perut akan menjadi longgar dan boleh mengakibatkan penyakit sukar untuk menghadam makanan.

Dalam tubuh badan manusia terdapat sejenis penapis ‘sfringer’ yang bertindak membuka pada posisi duduk dan tertutup pada posisi berdiri. ‘Sfringer’ bertindak sebagai penapis segala benda asing dalam air sebelum disalurkan ke seluruh tubuh badan. Minum sambil berdiri menyebabkan penapis ‘sfringer’ tertutup, maka air itu tidak ditapis terlebih dahulu. Minuman akan terus jatuh ke dalam salur pencernaan ketika berdiri dan boleh menyebabkan masalah usus dan penyakit batu karang sekiranya kerap mengamalkan minum sambil berdiri.

Sistem saraf dan otot berada dalam keadaan tenang dan mampu untuk menjalankan tugas dengan baik serta memproses segala bentuk bahan makanan dan minuman masuk ke dalam tubuh badan.

Makan dan minum secara duduk lebih baik untuk kesihatan diri, lebih selamat dan lebih puas di mana makanan dan minuman melalui dinding perut secara perlahan-lahan dalam keadaan tenang.Dr. Abdul Razzak Al-Kailani, Pakar Perubatan


Huawei Yakin Mampu Hasilkan ‘Face ID’ Yang Lebih Laju Berbanding Apple

Sekiranya Apple mampu lakukan, Huawei juga mampu lakukannya dengan lebih baik. Bermula dengan teknologi seakan Force Touch yang mula diperkenal Huawei beberapa hari sebelum pelancaran iPhone 6s, pada kali ini Huawei nampaknya mahu sekali lagi menjadi pencabar Apple melalui teknologi Face ID.

Pengumuman yang dibuat sewaktu pelancaran Honor V10 ini memperlihatkan Huawei sedang dalam usaha untuk menguasai teknologi pengimbas wajah. Lebih menarik, Huawei turut menjanjikan daya pengimbas yang 10 kali lebih pantas berbanding iPhone X.

Teknologi yang bakal diperkenal Huawei ini juga bakal membolehkan pengguna menggunakan pengimbas wajah untuk pembayaran atas talian seperti iPhone X. Bagi membuatkan teknologi yang dihasilkan lebih mirip dengan iPhone X, Huawei turut memperkenalkan aplikasi seumpama Animoji.

Dalam pada itu, pihak Huawei masih belum memberi bayangan smartphone manakah daripada keluaran mereka yang bakal menyertai teknologi seumpama ini. Mungkinkah Huawei P11 bakal menjadi smartphone pertama Huawei dengan teknologi seumpama Face ID?


‘Face Mask’ Murid Kotor Dan Berjahit, Niat Murni Guru Ini Dapat Perhatian Netizen

Umum tahu sejak mula pandemik COVID-19 mulai menular, orang ramai disarankan untuk memakai pelitup muka bagi mengelakkan penularan wabak ini.

Meskipun harga bagi pelitup muka sudah dikurangkan, masih terdapat lagi individu dan keluarga di luar sana yang tidak berkemampuan untuk menggantikan pelitup muka yang sudah digunakan.

Situasi yang sama turut berlaku melalui perkongsian seorang pengguna di Twitter yang berkhidmat sebagai guru iaitu Fazri Hassan. Semuanya bermula apabila beliau sebagai guru berbincang bersama murid-muridnya mengenai penggunaan pelitup muka ketika berada di kawasan yang sesak.

Hari ini saya ambil sedikit masa berbincang dgn murid mengenai pemakaian pelitup muka ketika berada di dalam kawasan yang sesak. Terdiam seketika saya apabila melihat pelitup muka seorang murid kelihatan kotor dan siap berjahit lagi tali dia. pic.twitter.com/5LQevPvKAm

— فزري حسن (@fazri_hassan) August 5, 2020

Sayu hatinya apabila mendapati terdapat muridnya yang menggunakan pelitup muka yang sudah kotor. Apa yang lebih menyedihkan, pelitup muka tersebut turut mempunyai kesan jahitan. Berdasarkan perkongsian, beliau mulai mengetahui terdapat murid-murid yang sekadar mampu untuk menggantikan pelitup muka selepas 2-3 hari penggunaan.

Melihat situasi yang berlaku, beliau telah memilih untuk menawarkan pelitup muka yang baharu secara percuma buat murid-murid yang tidak berkemampuan dalam usaha untuk membantu meringankan beban keluarga murid.

Dah tukar pelitup muka murid dengan yang baharu dan siap sedia pelitup muka percuma untuk murid yang tidak berkemampuan kat kelas. pic.twitter.com/h0bxB3v2pm

Berdasarkan perkongsian yang tular ini, beliau turut mengambil peluang untuk meminta mereka yang murah hati untuk berkongsi rezeki dalam menawarkan pelitup muka serta hand satinizer kepada mereka yang memerlukan atau kepada sekolah-sekolah yang berdekatan.

Situasi yang sama nampaknya turut berlaku di beberapa sekolah dan kawasan lain. Berikut merupakan antara perkongsian netizen mengenai penggunaan pelitup muka.

ye betul. saya mengajar luar bandar dan ada sesetengah pelajar saya merupakan orang asli. memang begini keadaan mask mereka. sebagai seorang guru dan manusia punya hati, saya telah menggantikan mask dengan yg baharu.

Baru tadi sy terjumpa sorng pakcik di econsave dengan keadaan mask dah teruk siap ikat lagi.. X sampai hati tengok pakai mask mcm tu sy pun beli yg baru bagi pakcik tu pakai

— Lagenda Sepi (@lagendasepi) August 6, 2020

Isu yg sama dekat sekolah saya.bila check mask sorang²,ya Allah kotor dia xleh nak bincang.ade jugak yg macam koyak² sbb ade yg balik rumah,basuh balik.

— fdjamsari (@FarahDjamsari) August 5, 2020

Perkongsian daripada lelaki ini nyata mendapat respon positif di kalangan netizen. Tidak kurang juga para netizen yang berkongsi laman web untuk mendapatkan pelitup muka dengan harga mampu milik dan berbaloi.

Semoga perkongsian positif ini dapat memberi manfaat kepada orang ramai dan secara tidak langsung mengajak orang ramai untuk menyumbang kepada golongan yang memerlukan.

Tular beberapa hari yang lalu apabila pakcik ini terpaksa selongkar timbunan sampah semata-mata untuk mencari pelitup muka.

Takut Disaman, Pakcik Ini Terpaksa Selongkar Timbunan Sampah Untuk Cari ‘Face Mask’

‘Memang Kedai Cuma Tidak Berniaga’- Pemilik Dapur Disangka Kedai Makan Cerita Kisah Sebenar Kejadian Tular